Олмаота шаҳри (Қозоғистон)да ўсимликларни микроклонал кўпайтириш лабораторияси иш бошлайди • EastFruit\nБош саҳифа › Янгиликлар › Олмаота шаҳри (Қозоғистон)да ўсимликларни микроклонал кўпайтириш лабораторияси иш бошлайди\nМуаллиф: EastFruit 18 Yan 22 17 Yan 22 016\nЎтган йил якунида Олмаота минтақавий мувофиқлаштирувчи кенгаши Саноат зонаси иштирокчилари реестрига учта янги лойиҳани киритиш тўғрисида қарор қабул қилди. Ўсимликларни микроклонал кўпайтиришга оид юқори технологияли лаборатория яратиш бўйича «Green Innovation – 2030» лойиҳаси шулар жумласидандир. Бу хусусда Олмаота Саноат зонаси (ОСЗ) директори Одил Амралин ҳаволасига асосланиб, ElDalа.kz хабар бермоқда.\nЛаборатория йилига 1 миллион дона (умумий қиймати 446 миллион тенгега тенг) ўсимлик етиштиради. Лойиҳа қиймати – 1,9 миллиард тенге.\nЛаборатория 2023 йилнинг январь ойида фойдаланишга топширилиши режалаштирилган. ОСЗ ҳудудида лаборатория ташкил этиш учун 2 гектар майдон ажратилган.\nШунингдек ўқинг: Қозоғистоннинг энг йирик ритейлери талончилар босқинидан кўп миллион долларлик зарар кўрди\n«Иқлим ўзгариши ва бошқа салбий табиий ва техноген таъсирларга чидамли ўсимликларни етиштириш учун замонавий лаборатория қурилиши лойиҳаси амалга оширилади. Бу соҳани технологик ривожлантиришнинг асоси сифатида илмий тадқиқотлар, шунингдек, инновациялар кўламини кенгайтиришга хизмат қилиши билан аҳамиятлидир”, дейишмоқда саноат зонаси мутахассислари.\nЎсимликларни микроклонал кўпайтириш – бу in vitro витро техникасидан фойдаланган ҳолда экин материалига генетик жиҳатдан ўхшаш ўсимликларни олиш усулидир. Ушбу усулнинг асосий афзалликларидан бири – селекция даври қисқариши ва ўсимликлар яшовчанлиги бўйича фоиз юқори эканлигидир.


2019 йил 11 октябрь куни "Ўзсаноатқурилишматериаллари" уюшмаси томонидан Ўзбекистон Республикаси Президенти Администрацияси ҳузуридаги Ахборот ва оммавий коммуникациялар агентлиги билан ҳамкорликда Ўзбекистон Республикаси Президентининг 2019 йил 23 майдаги ПП-4335-сонли "Қурилиш материаллари саноатини жадал ривожлантиришга оид қўшимча чора-тадбирлар тўғрисида"ги қарори ижросининг боришига бағишланган матбуот анжумани бўлиб ўтди.\nАнжуманда,"Ўзсаноатқурилишматериаллари" уюшмаси ижро этувчи аппаратининг раҳбарлари ва мутахассислари, уюшма таркибидаги йирик ишлаб чиқариш корхоналари мутахассислари, Ўзбекистон Республикаси Президенти Администрацияси ҳузуридаги Ахборот ва оммавий коммуникациялар агентлиги ҳамда оммавий ахборот воситалари вакиллари иштирок этди. Оммавий ахборот воситалари ҳамда аҳолини қизиқтираётган шу каби саволларга тадбир ташкилотчилари томонидан батафсил жавоб берилди.\nҚарорда таъкидланганидек, республикамизда рақобатбардош маҳсулотларни ишлаб чиқариш ва экспорт қилиш бўйича барқарор ўсиш суръатларини таъминлаш, шунингдек, корхоналарни модернизация қилиш, техник ва технологик янгилашга қаратилган қурилиш материаллари саноатидаги таркибий ўзгартиришларни янада чуқурлаштириш юзасидан тизимли ишлар амалга оширилмоқда. Айни кунда юртимизда 10 мингга яқин қурилиш материаллари ишлаб чиқарувчи корхоналар фаолият юритмоқда. Ўтган йилларда 120 турдаги қурилиш материаллари ишлаб чиқарилган бўлса, бугунги кунда уларнинг сони 180 тадан ошиб кетди.\nШу ўринда рақамларга эътибор қаратадиган бўлсак, “Ўзсаноатқурилишматериаллари” уюшмаси таркибига кирувчи корхоналар томонидан жорий йилнинг январ-сентябрь ойларида 3,5 трлн. сўмлик қурилиш материаллари ишлаб чиқарилган (ўтган йилнинг мос даврига нисбатан ўсиш суръати 106,9 фоиз). Ўсиш суръати асосий турдаги қурилиш материаллари ҳисобланган - цемент ишлаб чиқариш бўйича 108,2 фоизни, керамик плитка бўйича 150 фоизни, гипсокартон бўйича 137,1 фоизни, гулқоғоз (обой) бўйича 6,1 мартани ташкил этган.\nУшбу даврда соҳа бўйича жами 115,0 млн долларлик экспорт амалга оширилган. Шу жумладан, уюшма таркибига кирувчи корхоналар томонидан қурилиш материаллари экспорти 50,2 млн долларни ташкил этиб прогнозга нисбатан 100,4 фоизга, ўтган йилнинг мос даврига нисбатан 125,4 фоизга ошган. Экспорт қилинган маҳсулотлар жумласига керамик плиткалар, сантехкерамика маҳсулотлари, гулқоғоз (обой), қуруқ қурилиш аралашмалари, пишган ғишт, табиий тошдан ясалган пардозбоп плиталар, оҳак, полипропилен қувурлар, фитинглар ва бошқалар киради. Тармоқ корхоналари томонидан ишлаб чиқарилиши маҳаллийлаштирилган маҳсулотлар 320,8 млрд. сўмни ташкил этди.\nСўнгги йилларда қурилиш материаллари ишлаб чиқариш соҳасида амалга оширилган ислоҳотлар натижасида улкан ютуқларга эришилди. Хусусан, 2016 йилга нисбатан 2019 йил якунида цемент ишлаб чиқариш қуввати 8,5 млн. тоннадан 15 млн. тоннага етказилади. Йил оҳиригача мамлакатимизда шу кунгача ишлаб чиқарилмаган газобетон блоклари (йиллик қуввати 350 минг метр куб), обой (йиллик қуввати 1 млн. 300 минг рулон), керамогранит, қуйма пол, 600 маркали цемент, геосетка, пенаблок, шиша кристаллит, компазит қурилиш материаллари ва ДСП (йиллик қуввати 195 минг метр куб) ишлаб чиқариш йўлга қўйилади.\nШуни алоҳида таъкидлаш керакки, жорий йилда 17 инвестиция лойиҳаси бўйича 316,9 миллион доллар миқдоридаги инвестицияларни ўзлаштириш белгиланган.\nХусусан, Қорақалпоғистон Республикаси Мўйноқ туманида қамиш асосида йилига 200 минг куб метр ДСП ишлаб чиқаришни ташкил этиш, “Кварц” акциядорлик жамиятида йилига қалинлиги 2 миллиметрдан 19 миллиметргача бўлган 22,2 миллион квадрат метр ойна ишлаб чиқариш, “Самарқанд Афросиёб цемент” МЧЖда йилига 561 минг тонна, “Оҳангаронцемент” АЖда йилига 3 миллион тонна цемент ишлаб чиқариш заводини ташкил этиш кабилар шулар жумласидан. Жорий йилнинг биринчи ярми якунлари бўйича жами 118,7 миллион доллар миқдоридаги инвестициялар ўзлаштирилиб, белгиланган прогнознинг 144 фоизга бажарилиши таъминланди.\nШунингдек, жорий йилда Тошкент вилоятида “EMG” МЧЖ корхонасида йилига 2,1 миллион квадрат метр керамогранит, Сирдарё вилоятида “Грет Вал Стар” МЧЖда йилига 30,0 минг куб метр МДФ плиталари ишлаб чиқариш бўйича янги қувватлар ишга туширилгани ҳам катта ютуқлардан биридир. Айни кунларда Тошкент вилояти Оҳангарон шаҳридаги саноат ҳудудида “Оҳангаронцемент” АЖ базасида қад кўтараётган янги заводнинг ишлаб чиқариш линиясида умумий қурилиш ишлари тугалланмоқда.\nЮртимизда 25 та цемент ишлаб чиқарувчи корхоналар томонидан жорий йилида 11 миллион тоннадан зиёд цемент ишлаб чиқарилади. Жорий йил август ойидан бошлаб Навоий шаҳрида жойлашган “Қизилқумцемент” АЖ томонидан республикамизда биринчи бўлиб М-600 маркали юқори сифатли цемент ишлаб чиқариш йўлга қўйилди.\n«Ўзсаноатқурилишматериаллари» уюшмаси: Табиий пардозбоп тошларни қазиб олиш ва қайта ишлаш кенгайтирилади\nКўмирда ишловчи цемент заводлар сони яна биттага кўпайди


БМТ бош котиби инсониятга хавф солаётган олти глобал муаммо ҳақида гапирди\n09:57 / 22.09.2021\nБМТ бош котиби Антониу Гутерришнинг таъкидлашича, инсоният ўз тарихи давомида ҳозирдагидек хавф остида қолмаган. У БМТ Бош ассамблеясининг 76-сессиясидаги нутқида бундай мураккаб вазият вужудга келишининг 6 сабабини айтиб ўтди.\n“Мен бу ерда бонг уриш учун турибман: дунё уйғониши лозим. Биз жар ёқасида турибмиз ва нотўғри йўналишда ҳаракатланмоқдамиз. Бизнинг дунё ҳеч қачон бундай хавф остида бўлмаган ва бунчалик тарқоқлашмаган”, деб айтган БМТ раҳбари.\nГутерриш ўз сўзларини давом эттириб, “дунёдаги тенгсизликни кучайтирган” коронавирус пандемиясини, “сайёрамизга ёпирилаётган” иқлим инқирозини, Афғонистон, Эфиопия ва Ямандаги оғир вазиятни ҳамда “жамиятни фалажловчи ва одамларни қарама-қарши томонларга ажратаётган” ёлғон ахборот тарқатишни алоҳида таъкидлаб ўтган.\nУ бу сабабларни инсоният ўз тараққиёти учун енгиб ўтиши керак бўлган “улкан ажратувчилар” деб атаган.\nБМТ бош котибининг фикрича, биринчи “ажратувчи” дунёда тинчлик йўқлиги ҳисобланади. У Фаластин-Исроил можаросини ҳал қилишга, Афғонистон, Яман, Ливия, Мянма, Сурия ва дунёнинг бошқа ерларидаги тўқнашувларни тўхтатишга чақирган. Гутерришнинг таъкидлашича, дунёнинг икки энг йирик иқтисодиёти, яъни АҚШ ва Хитой зиддиятда бўлганда жиддий иқтисодий таҳдидларни уддалаш иложсиздир.\nБош котиб иккинчи глобал муаммо сифатида иқлим ўзгариши муаммосини айтди. У ноябрда Глазгода ўтадиган БМТнинг иқлим ўзгариши ҳақидаги конвенцияси томонларининг 26-анжумани муваффақиятли ўтиши учун шароитлар яратишга чақирган. Унинг таъкидлашича, дунё давлатлари глобал исиш масаласида ўз олдиларига улкан вазифалар қўйишлари лозим: сайёра ҳарорати ошиши оқибатларини бартараф этиш, уни молиялаштириш ва ҳоказо.\nГутерриш давлатлар ўртасидаги, жумладан коронавирусга қарши вакциналар тақсимланишидаги тенгсизликни учинчи глобал муаммо деб атади. Унинг айтишича, давлатлар орасида умуман бирдамлик йўқ.\nБМТ раҳбари тўртинчи муаммо гендер масалалари эканини айтди.\nГутерришнинг фикрича, бешинчи “ажратувчи” дунё аҳолиси ярмининг интернетга уланмагани ҳисобланади. “Аҳолининг ярми интернетдан фойдалана олмайди. Биз 2030 йилгача барча аҳолини интернетга улашимиз лозим”, деб таъкидлаб ўтган БМТ раҳбари.\nУ авлодлар ўртасидаги зиддиятларни олтинчи глобал муаммо деб атади.\n“Бизнинг дунёга ҳар қачонгидан зарур бўлган вақтда биргаликда ҳаракатлар етишмаяпти”, деб ўз сўзларини интиҳолаган Гутерриш.\n21:19 / 22.10.2021\nБашар Асад тузуми БМТнинг 100 миллион долларлик ёрдам пулини ўғирлашда гумон қилинмоқда\n07:52 / 22.10.2021\nБМТда Афғонистонга ёрдам кўрсатиш жамғармаси таъсис этилди\n21:31 / 19.10.2021\nЭрдўған БМТнинг жорий тизими янги инқирозлар келтириб чиқаришини айтди\n22:58 / 14.10.2021\nАҚШ БМТнинг инсон ҳуқуқлари бўйича кенгаши таркибига қайтди


Ҳайвонлар ҳақида — У ким, бу нима — QOMUS.INFO\nQOMUS.INFO > Ҳ ҳарфи > ҲАЙВОНЛАР\nҲАЙВОНЛАР, ҳайвонот дунё-с и (АштаНа) — органик олам системасидаги йирик бўлимлардан бири. Ҳайвонларнинг бундан 1 — 1,5 млрд. йил илгари океан сувида микроскопик, хло-рофиллсиз амёбасимон хивчинлилар шаклида пайдо бўлганлиги тахмин қилинади. Ҳайвонларнинг энг қад. қазилма қолдиқлари ёши 0,8 млрд. йилдан ошмайди. Кўп ҳужайрали Ҳайвонлар — бўшлиқ-ичлилар, чувалчанглар, тубан бўғим-оёқлиларнпнт дастлабки қолдиқлари сўнгги кембрий қатламларидан бошлаб (мил. дан 690— 570 млн. йил ав.) учрайди. Кембрий даври бошларида (мил. дан 570—490 млн. йил ав.) ташқи минерал скелетли (чиғаноқли ёки хитинли) денгиз умуртқасизларининг кўпчилик гурухлари (трилобиталар, жабраоёқлилар, моллюскалар, археоциатлар) ривожланган. Кембрийнинг охирида ташқи скелетга эга бўлган умуртқасизлар (тўгарак оғизлилартшт қадимги аждодлари) келиб чиққан. Силурда (мил. дан 445—400 млн. йил ав.) Ҳ. ўсимликлар билан бир вақтда қуруқтик юзасини эгаллай бошлайди. Силурнинг кейинги даврида, дастлабки чаёнлар, девон охиридан бошлаб (мил. дан 400— 345 млн. йил ав.) дастлабки қуруқликда яшовчи умуртқа-лилар — сувда ҳамда қуруқликда яшовчилар ривожланган. Карбон даврида (мил. дан 345—280 млн. йил ав.) қуруқликда умуртқасизлардан ҳашаротлар, умуртқалилардан тубан тузилишга эга бўлган судралиб юрув-чилар ва сувда ҳамда қуруқликда яшовчилар, Мезозойнинг триас, юра ва бўр даврларида (мил. дан 230—66 млн. йил ав.) судралиб юрувчилар ҳукмронлик қилган. Триас ўрталарида (мил. дан 230—195 млн. йил ав.) ди-нозаврлар, бу давр охирида сут эми-зувчилар келиб чиққан. Қушлар юра даврининг охиридан (мил. дан 195 — 136 млн. йил ав.) маълум. Бўр даврининг охирига келиб (мил. дан 136 — 66 млн. йил ав.) кўпчилик денгиз умуртқасизлари, денгиз ва қуруқликда яшовчи судралиб юрувчилар, жумладан. динозаврлар қирилиб кетади; улар ўрнини қушлар ва сут эмизув-чилар эгаллайди.\nҲайвонлар — гетеротроф организмлар, яъни улар тайёр органик моддалар билан озиқланади. Ҳайвонларда метаболизм фаол кечиши туфайли уларнинг ўсиши чекланган. Эволюция жараёнида ҳар хил органлар функционал системаси: мус-кул, айириш, нафас олиш, қон айланиш, жинсий ва нерв системаларининг шаклланиши Ҳайвонлар учун хос бўлган энг муҳим хусусиятлардан ҳисобланади. Ҳайвонлар ҳужайраси қаттиқ цел-люлоза қобиқнинг бўлиши билан ўсимликлардан фарқ қилади. Бироқ Ҳайвонлар билан ўсимликлар ўртасидаги фарқ нисбий. Мас, бир ҳужайрали ҳайвонларнинг мускул, нерв ва б. системалари бўлмайди; кўп ҳужайрали ҳайвонлар орасида ҳам ўтроқ яшайдиганлари кўп (мас, ғовактанлилар, бўшлиқичлилар, мшанкалар, асцидиялар, кўп тукли чувалчанглар). Айрим организмларни озиқланиш усули (фотосинтез) ва ҳаракатланишига биноан бир вақтнинг ўзида Ҳайвонларга ҳам, ўсимликларга ҳам киритиш мумкин (мас, эвгленасимонлар, вольвокслар ва б.). Ҳ. билан ўсимликлар ўртасида кескин чегаранинг бўлмаслиги уларнинг келиб чиқишидаги умумийлик билан боғлиқ. Ҳайвонлар ва ўсимликларнинг ҳужайралардан тузилганлиги, улар танасида борадиган моддалар алмашинуви жараёнининг умумийлиги, ирсият ва ўзгарувчанлик қонуниятларининг ўхшашлиги ва б. ана шундан далолат беради.\nҲайвонлар ҳужайравий тузилишга биноан бир ҳужайра ва кўп ҳужайралиларга ажратилади. Бир ҳужайралиларда битта ҳужайранинг ўзи тирик организм учун хос бўлган деярли барча хусусиятларга эга. Тубан кўп ҳужайралилар — пластинкасимонлар танаси бир неча функцияни (ҳаракатланиш, қоплаш, озиқланиш) бажарадиган, кам ихтисослашган ҳужайралардан иборат. Ғовактанлилар, бўшлиқичлилар, тароқлилар танаси 2 қават (эктодерма ва энтодерма) бўлиб жойлашган нис-батан ихтисослашган ҳужайралардан иборат, лекин тўқима ва ҳақиқий органлар шаклланмаган; бирмунча мураккаб тузилган. Ҳайвонлар тўқима ва органлари онтогенезда 3 та муртак варақлари (эктодерма, эндодерма ва мезо-дерма) ҳисобидан ҳосил бўлади. Мас, эктодермадан нерв системаси. сезги органлари, тери ва унинг ҳосилалари; эндодермадан ичак, нафас органлари, секреция безлари; мезодермадан суяк, мускул, қон айланиш, айириш системаси органлари шаклланади.\n3 қаватли Ҳайвонлар бирламчи оғизлилар (ҳалқали чувалчанглар, моллюскалар, бўғимоёкдилар) ва иккиламчи оғиз-лилар (игнатаналилар, хордалилар)га ажратилади. Анъанага кўра барча Ҳайвонлар умуртқасизлар (кўпчилик Ҳайвонлар) ва умуртқалилар (хордалилар)га бўлинади. Тузилиши ва ўзаро филогенетик боғланишига биноан ҳайвонот дунёси кенжа дунё, тип, синф ва б. таксонларга ажратилади. Одатда, ҳайвонот дунёси 16—25 (баъзан 10—33 та) типга ажратилади. Айниқса тубан тузилган умуртқасизларни системага солишда кўп чалкашликлар мавжуд. Мас, 20-а. нинг 60-й. ларигача бир ҳужайралилар фақат битта тип сифатида ўрганилган бўлса, ҳоз. даврда бир неча (5—7 та) типга ажратилади. Барча кўп ҳужайралилар типлари (қ. Тип) битта кўп ҳужайралилар кенжа дунёсига, бир ҳужайралилар эса бир ҳужайралилар кенжа дунёсига киритилади. Ҳайвонларнинг 1,5 млн. (бошқа маълумотларга кўра 3—4,5 млн.) тури маълум. Ер юзида Ҳайвонлар яхши ўрганилмаган. Ҳар йили тўгарак чувалчанглар, ҳашаротлардан юзлаб янги турлар кўрсатиб берилмоқда. Аниқланган Ҳайвонларнинг 2/3 қисмини ҳашаротлар ташкил этади.\nТабиатда ва одам ҳаётида Ҳайвонлар катта аҳамиятга эга. Ҳайвонлар — барча экосистемаларда озиқланиш занжирининг асосий таркибий қисми. Ҳайвонлар ўсимликлар билан озиқланиб, ўзлаштирган моддаларининг яна тупроққа қайтарилишига, бинобарин ўсимликларнинг ўсишига имкон беради. Ўсимлик ва Ҳайвонлар қолдиғи билан озиқланадиган Ҳ. Ер юзини органик қолдиқлардан тозалаб, табиий санитарлик вазифасини бажаради. Йиртқич Ҳайвонлар табиатда зараркунанда Ҳайвонларнинг сонини чеклаб туришга ёрдам беради. Ҳайвонлар одам ҳаётида ҳам катта аҳамиятга эга. Улардан бир қанча турлари овланади; уй ҳайвонлари гўшт, сут, жун, тери ва бошқа қ. х. маҳсулотлари олиш мақсадида ва транспорт воситаси сифатида боқилади. Ҳайвонлар орасида қ. х., одам ва Ҳайвонларга зиён келтирадиган паразит турлари ҳам кўп. Одам фаолиятининг табиатга таъсири тобора кучайиб бориши бир хил турлар сонининг кескин қисқариб кетишига олиб келди. Айрим маълумотларга кўра ҳоз. даврда ҳар куни Ҳайвонларнинг битта тури йўқолиб бормоқда. Ҳайвонларни муҳофаза қилиш ва улардан фойдаланиш мақса-дида деярли барча мамлакатларда қонунлар қабул қилинган; махсус қўриқхоналар ташкил этилган. Ўзбекистон Республикаси Қизил китобига 184 ҳайвон тури киритилган.\nАд.: Жизньживотнмх, т. 1—6, М., 1968 — 1971; Мавлонов О., Хуррамов Ш., Умуртқасизлар зоологияси, Т., 1998.\nNext PostҲАКИМОВ Акбар Абдуллаевич


10 Январь 2017 13:04 1572\n2017 йилнинг илк назорат учрашувини «Олмалиқ»га қарши ўтказган наманганликлар кичик, 1:0 ҳисобида ғалабага эришдилар.\n«Бунёдкор» стадионининг заҳира майдонида бўлиб ўтган ўйинда наманганликлар янги ўйин услубларини намойиш этишга уринишди. Хар икки жамоага янги мураббий тайинлангани икки мураббийнинг ўзаро ақлий жанги бўлишидан дарак берарди. Кутилганидек бўлди ҳам. «Лочинлар» мураббийи Илҳом Мўминжоновнинг жамоаси 1-бўлимда ҳимояда барқарор ўйин намойиш этди ва рақибнинг кучли ҳужумларини бартараф этишнинг уддасидан чиқди. Нафақат биринчи 45 дақиқаликда балки ўйиннинг охирги дақиқаларига қадар «Навбаҳор»нинг ҳимоявий позицияси деярли хатога йўл қўймади. Учрашувда ўтган мавсум «Олмалиқ» шарафини ҳимоя қилган Зоҳир Пиримов ўзининг ажойиб ҳаракатлари билан ўзгача таассурот қолдира олди. Иккинчи бўлимда жамоалар ҳужумкор ўйин кўрсатишди ва натижада «Олмалиқ» хатосидан фойдаланган наманганликлар қарши ҳужумдан унумли фойдаланиб, рақиб дарвозасини ишғол этишди. Виктор Кумиков шогирдлари ҳам ўйинда бир нечта голли вазиятларни яратишга эришдилар, Лекин, якунда «лочинлар» ғалабага эришдилар. Хар куни икки маҳалдан тайёргарлик олиб бораётган «Навбаҳор» 13 январь куни «Машъал»га қарши яна бир назорат учрашувини ўтказади.\n«Лочинлар» таркибларини аста-секин маҳоратли ва иқтидорли футболчилар билан тўлдиришмоқда. Зоҳир Пиримов (Олмалиқ), Мирзоҳид Ғофуров, Ғиёс Комилов (Машъал), Жаҳонгир Меҳмонов, Алишер Саматов (Нефтчи), Рўзим Аҳмедов (Андижон) шулар жумласидан. Шунингдек, «Навбаҳор» кўригида АҚШнинг NLS лигаси собиқ ўйинчиси, «Бока Хуниорс» жамоасида тўп сурган ўзбекистонлик Тоҳир Усмонов ҳам бўлиб турибди. Унинг жамоада қолиш ёки қолмаслиги яқин кунлар ичида маълум қилинади.\nУлфат Қодиров Туркиядаги 123 та хорижлик элчидан энг тажрибалиси!\n2017-02-02 17:30:46 1646\n2016-12-23 10:36:32 1717\nНаманган вилояти маданий мероси 01.11.2018 25349\nНаманган вилояти маданий мероси 23.10.2018 64264\nНаманган вилояти маданий мероси 19.10.2018 34729


Неймар: «Олтин тўп» Мессига насиб этади, мен эса кучли учликдан жой олишга умид қиламан» » Ўзбекистон янгиликлари – Zamin.uz\n07-06-2015 | 14:27\nZAMIN.UZ / Спорт / 07 Июн 2015 года626\n«Барселона» ҳужумчиси Неймар «Ювентус»га қарши Чемпионлар Лигаси финалидан сўнг ўз таассуротлари билан ўртоқлашди. Бу ҳақда «Arena.uz»га асосланиб «Stadion.uz» хабар бермоқда.«Таърифлашга сўз ожиз. Бу кун ҳаётимдаги энг унутилмас кун! Бугун қайд этилган натижани изоҳлашга ҳожат йўқ.«Олтин тўп» учун курашда ғалаба қозонишга оз бўлса-да яқинлашдимми? Совринга ким биринчи рақамли даъвогар экани аллақачон аниқ – бу Месси. Мен албатта кучли кучликдан ўрин олишга умид қилиб қоламан», - дея championat.com Lance нашрига таяниб Неймарнинг фикрларини келтиради.


Микро-ГЭС. Бепул электр манбаи | Коммерсант.Уз\nДавлат эски ГЭСларни қайта жонлантириш ва янги йирик иншоотларни барпо этиш билан овора бўган бир пайтда Ўзбекистон аҳолиси энергияни мустақил ишлаб чиқариш пайида бўлмоқда. Уларга сувнинг кинетик энергиясини қайта ишлаб, электр энергияси ишлаб чиқарувчи микро-ГЭСлар – кичик қувватли (100 Квтгача) электр станциялари кўмакчи бўлади.\nАвтор: Ромина Тулякова 974 марта кўрилган 05.12.2017 Интервью\nБиз Наманган муҳандислик-технология институти тадқиқотчиси Зулфия Мамадалиева билан суҳбатлашдик. Чунки айнан у биринчи бўлиб, Наманган вилояти Косонсой шаҳридадаги кичик ўзанда синов микрогидроэлектр станциясини ўрнатмоқдалар. Айнан мана шу, кичик жуссали ва нозик аёл она шаҳри аҳолиси учун бепул энергияни қандай олиш мумкинлигига қизиқди.\n– Ўзбекистонда кам ўрганилган бу соҳа билан шуғулланишга нима туртки бўлди?\n– Илмий тадқиқотлар давомида ҳамда Наманган вилояти тадбиркорлари ва фермерлари билан суҳбатларда мен шаҳримиз аҳолиси муқобил энергия манбалари ҳақида етарлича хабардор эмаслигини кузатардим. Ҳамма уларни қуёш батареялари билан боғлайди, аслида кўплаб бошқа, қизиқарли усуллар мавжуд. Мана шу тариқа микро-ГЭС борасидаги изланишларим бошланиб кетди. Олдин қайдлар ёзиб бордим, кейин фермерлк хўжаликлари эҳтиёжларини қондирувчи ва электр таъминотини қисман бўлса ҳам ўрнини босувчи микро-ГЭС қуриш учун туманимиздаги энг мақбул жойларни ўргана бошладим.\n– Микро-ГЭСларнинг афзаллиги нимада?\n– Барча тадбиркорларга бирдек маъқул келувчи биринчи афзаллиги – нисбатан арзонлиги. Синов тариқасида ўрнатганимиз қурилма унчалик қиммат эмас. Кўринишидан баҳайбат бўлса ҳам, уни ўрнатиш, ечиш, ташиш жуда осон – мобиллиги юқори. Агар сув оқими ўзгарса, бемалол бошқа жойга кўчиришингиз ва мустақил ўрнатишингиз мумкин. Шу тариқа, ҳам маблағ, ҳам меҳнат тежалади.\nҚурилмамизнинг иккинчи афзаллиги – у айнан кичик сув оқимларига мўлжалланганлигидир, зеро бизнинг туманимиз ва Ўзбекистоннинг бошқа вилоятларида айнан шундай ҳавзалар кўп учрайди. Уларга секундига 3–5 метр тезликда оқувчи ариқлар, сойлар киради. Яъни, айтайлик, тадбиркорга йирик ГЭС қуриш учун анчайин катта куч ва маблағ талаб этилса, бизнинг қурилмани оддий ариққа ҳам ўрнатиш мумкин. Айнан шу афзаллиги сабабли ҳам гидроэлектр станцияларимиз вилоятлар аҳолиси орасида кенг шуҳрат қозонади, деб умид қиламиз.\nКомплектга қуйидагилар киради: Сув тортиш қурилмаси (1), сув ўтказгич (2),\nэнергоблок (турбина – 3, генератор – 5), чиқариш коллектори (4) ва автоматик бошқарув қурилмаси.\n– Микро-ГЭСлардан экологияга қандай фойда бор?\n– Авваламбор, бу – тоза энергия. Микро-ГЭС фаолияти экологияга ва сувга мутлақо зарар келтирмайди. Масалан, 1 кВт энергияни анъанавий усулда ишлаб чиқариш учун, анчагина қазилма ёқилғи талаб этилади, микро-ГЭСда эса биз туганмас, қайта тикланувчи энергия манбаидан фойдаланамиз. Бу ишда энг муҳими – жиҳозни тўғри ишга тушириш ва вақтида кўрикдан ўтказиб туришдир.\n– Қурилмамиз микро-ГЭСлар турига киради. Бу нимани англатади? Моҳиятан, микро-ГЭС – бу Марказий Осиёда қадимдан боғ-роғларни суғоришда қўлланиб келинган, III асрдаёқ хоразмийлар аждодлари томонидан кашф этилган чиғир (чархпалак)нинг модернизацияланган кўринишидир. Қадимдан бу механизмнинг арзонлиги, қулайлиги нафақат деҳқонлар, балки олимларнинг ҳам эътиборини қаратган ва улар замонавий шароитда оқим энергиясидан фойдаланиш учун турли такомиллашган конструкцияларни ишлаб чиққанлар. Биз чиғир механизмини бироз мураккаблаштирдик, мобиллигини оширдик, энергия ишлаб чиқаришга мослаштирдик.\nМикро-ГЭС қандай ўрнатилади? Олдин нишаброқ жой топилади, ёки сунъий равишда ҳозирланади. Яна такрорлаб ўтаман, сермеҳнат, серхаражат ишларга эҳтиёж йўқ, исталган ариққа ўрнатиш мумкин. Сув юзасига перпендекуляр равишда ўрнатилган чархпалак ярмигача сувга киритилади. Иш жараёнида сув парракларга босим кўрсатади ва ғилдирак айлана бошлайди. Ҳаммаси жуда содда: қурилишининг соддалиги ва максимал ФМК жиҳатидан олганда, бу қурилма жуда яхши иш беради. Шу сабабли ҳам амалиётда кўп қўлланилади.\n– Битта шундай қурилмадан олинадиган фойда қандай бўлади?\n– Қурилмамиз 10-15 кВтга мўлжалланган, яъни у икки ёки учта фермерлик хўжалигиниэлектр энергияси билан бемалол таъминлай олади. Бу конструкция 20–25 млн сўм ($2500-$3125) туради, бунга ўрнатиш ҳақи ҳам киради. Агар учта оила олса, 2–2,5 йил ичида у ўзини оқлайди. Одатда бундай конструкциядан бир одам фойдаланмайди, чунки ундан олинадиган энергияни фақат ўз эҳтиёжлари учун эмас, балки бутун бошли хўжаликлар учун ҳам ишлатиш мумкин. Асосий истеъмолчилар цехлар, фермерлик хўжаликлари бўлади.\nБундан ташқари, мамлакатимиз вилоятларида кўплаб эски, ҳозирда ишламайдиган микро-ГЭСлар, эски ўзанлар борлигини айтиб ўтмоқчи эдим. Конструкцияларимизни мана шу иншоотларга бемалол ўрнатиш, бу билан анча маблағни тежаш мумкин.\n– Бу аҳолининг эҳтиёжи, зичлиги ва бошқа кўплаб омилларга боғлиқ. Наманган вилояти аҳоли зич жойлашган ҳудуд саналади, шу сабабли, аҳолини энергия билан таъминлаш учун анчагина конструкция керак бўлади. Микро-ГЭСинг яна бир афзаллиги шундаки, бир қишлоқда бу каби қурилмаларнинг бир нечтасини ўрнатиш мумкин – улар бир-бирининг ишига халал бермайди.\n– Қурилманинг афзалликлари баробарида камчиликлари ҳам бордир?\n– Биринчи ва энг асосий камчилиги – бутловчи қисмлар танқислиги. Ўзбекистонда генераторлар ишлаб чиқарилмайди, ҳаммаси четдан сотиб олинади. Конструкциядаги энг қиммат деталь ҳам айнан генератор саналади. Уларни маҳаллий ишлаб чиқарувчилар тайёрлашни йўлга қўйганларида, қурилма икки баробар арзонлашарди. Бундай ишлаб чиқаришлар бизда албатта очилади, деб умид қиламан. Буюртмачилар эҳтиёжларига қараб микро-ГЭСлар ишлаб чиқариш билан шуғулланувчи тўлиқ ишлаб чиқариш комплексларини ташкил этиш ҳам мақсадга мувофиқ бўларди.\nЎзбекистон гидроэнергетикаси – рақамларда\nКомпанияларда инновацион ғояларни жамлашнинг уч шарти. 1049 1 08.01.2018\n2018 йил “Фаол тадбиркорлик, инновацион ғоялар ва технологияларни қўллаб-қувватлаш йили” деб эълон қ...\nЎзбекистон қишлоқ хўжалигида дронлардан фойдаланилади. 520 05.12.2017\nЎзи учар аппаратлар қишлоқ хўжалиги экинлари майдонларини ўлчаш, уларнинг ўсиши устидан мониторинг о...\nГаз ва электр ҳақини тўламаган 70 мингдан ортиқ қарздор тармоқдан узилди. 741 1 19.07.2017\nЭлектр энергиясидан қарздор бўлган 48 минг 376 та, табиий газдан қарздор бўлган 22 минг 146 истеъмол...\n15 июлдан газ ва электр энергияси тарифлари ошади. 4165 03.07.2017\n2017 йил 15 июлдан табиий газ ва электр энергияси тарифлари 7 фоизга ошади....


Ўзбекистонга 11 ойда хориждан қанча пул ўтказилгани маълум бўлди – Kommers.uz\nМолия\t16:50 | 9.12.21\nЎзбекистонга 11 ойда хориждан қанча пул ўтказилгани маълум бўлди\nПул ўтказмалари ҳажми 2020 йилга нисбатан 35 фоизга ошган.\nЎзбекистонга кириб келган трансчегаравий пул ўтказмалари миқдори 7,3 миллиард долларга етди. Бу ҳақда Марказий банкнинг асосий ставкани ўзгаришсиз қолдириши тўғрисидаги йиғилишда маълум қилинди.\nҚайд этилишича, республикага кириб келган трансчегаравий пул ўтказмалари ҳажми 11 ойда 2020 йилнинг мос даврига нисбатан 35 фоизга ўсиб, 7,3 миллиард долларга етган ва аҳолининг истеъмол талабини қўллаб-қувватловчи омиллардан бўлиб ҳисобланмоқда.\nХабар қилинишича, банклараро пул бозоридаги вазият нисбатан қатъий пул-кредит шароитларига мос тарзда шаклланмоқда. Бунда, қисқа муддатли ресурслар сегментида ўртача фоиз ставкалар ноябрь ойи якунлари бўйича 13 фоизни ташкил этиб, инфляцияга нисбатан 2,4 фоизлик реал ижобий даражада бўлган.\nБундан ташқари, банкларнинг миллий валютадаги муддатли депозитлари бўйича ўртача тортилган фоиз ставкалари октябрь ойида бироз пасаювчи динамика ҳосил қилган. Жумладан, жисмоний шахслар учун 19,6 фоиз, юридик шахслар учун 15,1 фоиз даражасида шаклланиб, мос равишда 8,1 фоиз ва 4,1 фоизлик реал ижобий ставкалар қайд этилган.\nШунингдек, ушбу кўрсаткичлар, ўз навбатида, январь-ноябрь ойларида миллий валютадаги жами муддатли депозитлар ҳажмининг 42 фоизга, шундан, аҳоли депозитлари ҳажмининг 63,3 фоизга ўсишига хизмат қилган.\nАввалроқ Ўзбекистонликларнинг пул жамғармалари қанча муддатга етиши аниқлангани хабар қилинганди. Шунингдек, Марказий банк меҳнат мигрантлари молиявий саводхонлигини ошириш лойиҳасини ишга туширгани ҳақида хабар берилди.


Альваро Юнке. Муаллима учун атиргул (ҳикоя) — www.ziyouz.uz\nБош саҳифа Жаҳон насри онлайн антологиясиАльваро Юнке (1889-1982; Аргентина)Альваро Юнке. Муаллима учун атиргул (ҳикоя)\nАльваро Юнке. Муаллима учун атиргул (ҳикоя)\nГюго Гомернинг отаси — шоир. Гюго Гомер яқинда тўққизга киради. У ҳам, албатта, шоир бўлади. Ҳар ҳолда отаси ўғлининг қиёфасида ўз болалигини кўргани, тўғрироғи, боланинг бетакрор феъл-атворига қараб, у ҳам шоир бўлади, дейди. Гюго Гомер — ғалатироқ бола. Унинг ўқитувчилари, тенгқурлари, қариндошлари, ҳамма шундай дейишади. Отаси эса, аксинча, уни эсли-ҳушли, ақли расо, зўр бола деб ғурурланади.\n— Жаноб Алварес Хунко, — тўсатдан иддао билан чақириб қолди баланд бўйли, қотма, баджаҳл, зайтун рангли юзининг ёноқлари бўртиб чиққан, кўзларига ичига тортган, қошлари керилган Бруно Андон. Бу одам Алварес Хунконинг қўшниси, илгари молия вазирлигида ишлаган, ҳозир нафақа олади. Унинг турли-туман атиргулларга бурканган гўзал боғи бор.\n— Жаноб Алверес Хунко, — йўталиб олди Бруно Андон, — бу гапни айтиш мен учун нақадар ўнғайсиз бўлса ҳам сизга билдириб қўйишга мажбурман… Ўғлингиз Гюго Гомер — ўғри…\nАйбланувчининг отаси арз этувчига оғир-босиқлик билан савол беради:\n— Қўшни, марҳамат қилиб тушунтириб берсангиз, бу гапингизни нима билан исботлайсиз?\n— Албатта, ҳозир ҳаммасини тушунтириб бераман, жаноб Алварес Хунко! Кейинги пайтларда кимдир боғимдан атиргулларни узаётганини сезиб қолдим. Пойлаб юрдим. Айни пайтда нафақада бўлганим туфайли боғни бемалол кузатишга вақтим етарли. Даставвал ўғри ўз ишини — агарда бировнинг мулкига кўз олайтиришни иш дейиш мумкин бўлса — хўш, ўғри ўз ишини тунда бажаради, деган фикрга келдим. Бироқ бир неча оқшом ухламай пойлаб чиққанимдан сўнг бундай эмаслигига амин бўлдим. Ўғри, ўз кўзим билан кўриб гувоҳ бўлдимки, ўғирликни кундузи содир этаркан. Ҳатто бу ҳодисанинг вақтини ҳам аниқлашга муваффақ бўлдим: соат эрталабки саккизларда. Шундан сўнг пистирма қўйдим. Менинг сабр-тоқатим, ҳар қалай, сабрнинг таги сариқ олтин деганларидек, ўз самарасини берди. Мана, еттидан роппа-роса қирқ етти дақиқа ўтганда сизнинг Гюго Гомер исмли эркатой ўғлингизни деворнинг ёнида ўсган гул бутасидан оқ атиргулни узаётганида “ушладим”. Мен унга: “Атиргулни нима учун узаяпсан?”, деб бақирдим. Ўғлингиз бўлса, кечирасиз-у жаноб Алваро Хунко, сизни хафа қилишни ҳечам истамайманку-я, ҳали она сути оғзидан кетмасдан ўғирликни кўз кўриб, қулоқ эшитмаган ҳадисини шундай эгаллаган эканки, ҳатто кипригини ҳам қоқмадия! Устига-устак менга жилмайиб боқиб нимадир деди, — нима деганини эшитмадим, чунки қулоғим оғирлашиб қолган — менга ҳурмат кўрсатаётгандай бош кийимини ўнг қўли билан бир кўтариб қўйди-да, ўз йўлида равона бўлди. Оқ атиргулимни олиб кетди!\n— Адашмаяпсизми, аниқ кўрдингизми… У ҳақиқатан ҳам Гюго Гомер эдими?\n— Ўз кўзларим билан кўрдим, жаноб, ўз кўзларим билан. Худога шукр, етмишга кираётган бўлсам ҳам ҳамон кўзларим ўткир. Ўз кўзларим билан кўрдим!\n— Ўзингизни босинг, қўшни, ўзингизни босинг. Аввал ўғлимдан сўрай. Нима бўлганда ҳам, ҳали унинг адабини бериб қўяман. Тўғрисини айтганда, бу воқеа мени хавотирга солиб қўйди.\n— Секин айтасизми, жаноб! Эсизгина, шундай ёш бола бўлатуриб-а…\n— Ундай деманг! — Гюго Гомернинг отаси унинг сўзини бўлди. — Фурсат беринг, болани айбдор қилишдан аввал унинг ўзини ҳам бир эшитиб кўрай. Бу ҳодиса мени ўйлантириб қўйди.\n— Сизнинг ўрнингизда бўлганимда болани бу йўлдан қайтарган бўлардим…\n— Ҳақиқатан ҳам ажабланиб қолдим… — бамайлихотир сўзлашда давом этди Гюго Гомернинг отаси, — менинг ўғлим-а?! Шундай эсли-ҳушли, мўмин-қобил, шундай фаросатли, шундай таъсирчан болая…\n— Дарров адабини бериб қўйинг, жаноб Алварес Хунко! — кучаниб буйруқ оҳангида вишиллади Бруно Андон.\n— Албатта шундай қиламан, қўшни.\nЖаноб Алварес қўшни хонадан ўғлини чақирди:\n— Гюго Гомер!\nГюго Гомер отасининг ҳузурига келди. Унинг кўзлари чақноқ, табассуми нурли.\n— Лаббай, отажон! Ассалому алайкум! — деб Бруно Андонга салом берди.\nУ болакайнинг саломига алик олмади. Ота ўғлига қўшнининг айблови ҳақида гапириб берди ва:\n— Сен бунга нима дейсан, ўғлим? — деб сўради.\n— Гапингиз тўғри, отажон.\n— Сен қўшнимизнинг боғидан гул ўғирладингми?\n— Мен ўғирладим демадим-ку, ота, жаноб Андоннинг боғидан гул уздим, дедим.\nДарғазаб бўлган қўшни орага гап қўшди:\n— Ахир, шунинг ўзи ўғирлик эмасми?\n— Йўқ, жаноб. Атиргул боғнинг деворидан ташқарига осилиб турган эди, демак, у энди сизники эмасди. Гул кўчага чиқиб тургани сабабли сизга эмас, кўчадан ўтганларга тегишли бўлади. Мен ҳеч қачон девордан ошиб, боққа тушиб атиргул олмаганман. Мен узган атиргуллар боғнинг деворидан ошиб, кўчага чиқиб турган эди.\n— Айбсизлигингни оқлашнинг жуда қулай йўлини топдинг-а! — жаҳли чиққанидан томоғи бўғилиб чийиллади боғнинг эгаси.\n— Бекор айтибсиз, қўшни! Ўғлим ҳечам ўзини оқлашга уринаётгани йўқ, — деди Гюго Гомернинг отаси.\n— Нима-а? — ўзини идора қила олмай бақириб юборди Бруно Андон ва шу заҳоти нима дейишини билмай каловланиб қолди. Унинг юзлари бўзарди, манглайидаги томири ўқловдай бўртиб чиқди.\n— Атиргулларни нима учун узган эдинг? — сўради ўғлидан ота.\n— Мен гулларни илгариги мураббиям, иккинчи синф муаллимаси Мора хонимга совға қилиш учун узган эдим. У жудаям чиройли! Овозлари бирам майин. Юзлари новвотдек, кўзлари юлдуздек! Айтмоқчиманки… У менга жуда кўп меҳрибонлик қилган. Бизга иккинчи синфда дарс берган пайтларида менга қизиқарли китоблар совға қилган! Энди мен тўртинчи синфда ўқиётганимда нима учун уни унутишим керак?\n— Муҳтарам! — қичқирди Бруно Андон. У болага “сиз” деб мурожаат қилди. — Сиз ўша меҳрибон ва гўзал қизни, собиқ ўқитувчингизни унутмаганингиз учун таҳсинга сазоворсиз. Бироқ сиз нима учун унга менинг ҳисобимдан меҳрибонлик изҳор этаяпсиз? Нега унга менинг гулларимни совға қиляпсиз?\n— Мен сизга айтдим-ку, ахир, жаноб, ўша гуллар девордан ташқарига чиқиб турган эди.\n— Шунинг учун сен, — ўшқирди у болани яна сенсираб, — уларни менга тегишли эмас, деб ҳисоблайсанми?\n— Ҳа, жаноб.\n— Судялар ўзгача ҳукм чиқаришган бўлур эди, шумтака, ўғри!\n— Жаноб Бруно Андон, — дея ўртага тушди боланинг отаси, — Худо ҳаққи, боланинг руҳиятини жароҳатламанг. Кўриб турибсиз-ку, унинг юзлари оқариб кетди. Лаблари титраб, кўзлари ёшланди, у ҳозир йиғлаб юборади.\n— Бироқ сизни, жаноб Алварес Хунко, — сиздек муҳтарам ёзувчини манави тўққиз ёшли мишиқининг ўзини оқлаш учун ўйлаб топган баҳонаси ғазаблантирмайдими?\n— Йўқ! Сиз адашаяпсиз қўшни, менинг ўғлим ўзини оқлаш учун ҳеч қанақа баҳона ўйлаб топаётгани йўқ. У ўзини оқламаяпти. Бола мутлақо самимий, ўзининг беғубор юраги ила атиргулларингиз девордан ташқарига осилиб кўчага чиқиб тургани учун сизга тегишли эмас, деб ўйламоқда. Бундан ташқари, у гулларни сотиш учун узмаган. Агар у гулларингизни пуллаганида эди, ҳақиқатан ҳам ўғри бўларди. Ахир у гулларни совға қилган-ку. Бордию у гулларни ҳозирги ўқитувчисига ҳадя этиб, бунинг эвазига унинг ҳурматини қозонишни кўзлаганида эди, сиз айтганингиздек, менинг ўғлим ўғирлик содир этган бўларди. Ахир, у атиргулларни гўзал, меҳрибон, соҳибжамол, латофатли, жозибадор ва сахий иккинчи синф ўқитувчисига совға қилган ва эвазига ундан ҳеч нарса талаб қилмаган. Ва ҳеч нарса талаб қилишни истамаган ҳам. Сизнинг атиргулларингиз эзгуликка сарф этилган, ахир. Таъбир жоиз бўлса, улар устоз ва шогирд ўртасидаги гўзал хотираларни жонлантиришга хизмат қилган. Бу туйғулар шеъриятга ва эҳтимолки, муҳаббатга йўғрилгандир…\n— Сизнинг бу гапингизга қараганда, — дея минғирлади Бруно Андон, — яъни, сиз демоқчисизки, ўғлингиз менинг атиргулларимни узиб, гўзал, меҳрибон, латофатли ва яна худо қандайдир фазилатлар билан сийлаган ўқитувчига элтиб бергани учун унга раҳмат айтишим керакми ҳали? Шуни билиб қўйинг, жаноб Алварес Хунко, бордию ўғлингиз атиргулларимни мен учун табаррук бўлган картизианларнинг Муқаддас Бруно ордени асосчисининг меҳробига олиб бориб қўйган тақдирда ҳам мен уни барибир ўғри деб ҳисоблардим. Бироқ сиз менинг фикримга қўшилмайсиз, шундайми?\n— Демак, сиз тўққиз яшар ўғилчангизнинг бўлмағур, ақлга сиғмайдиган, бемаъни, ғайриқонуний хатти-ҳаракатини маъқуллайсиз? Нима ҳам дердим, унинг қилмишини қандай изоҳлашни билмайман… Ростдан ҳам, бу қилиқни нима деб аташ мумкин!? Устига устак болангизнинг ёнини олаётганингизни, жаноб Алварес Хунко, мен асло иккиланиб ўтирмай, жиноят қилаяпсиз, деб баҳолайман. Бола бечорани жудаям яхши тарбиялаётган экансиз! Яхши қолинг, жаноб!\nБруно Андон оғзидан тупук сачраб шляпасини ғижимлаганча хонадан чиқиб кетди, аммо шу заҳотиёқ эшик қайта очилиб, унинг жаҳлдан қизариб кетган башараси кўринди.\n— Илтимос, жаноб, бундан сўнг мен билан саломлашаман, деб овора бўлманг. Барибир алик олмайман.\n— Хўп бўлади, қўшни.\n— Билиб қўйинг, сизни огоҳлантираман: агар ўғлингиз яна бир бор менинг атиргулимни узса, сиздек тутуруқсиз отанинг ўрнига уни ўз қўлларим билан жазолайман.\n— Таҳдид қиляпсизми?\n— Ҳа, бироқ, эҳтимол бундан ҳам яхшироқ йўл тутарман: шу бугуноқ деворнинг ёнида ўсган гул буталарини томири билан суғуриб ташлайман, токи кўчадан ўтган ҳар хил ўғриларнинг қўли атиргулга етмасин!\n— Йўқ, йўқ! — қичқириб юборди бола. — Ўша гулбута шунчалар чиройлики! Уни суғурманг, илтимос! Бундан буён атиргулларга умуман тегмайман, сўз бераман…\n— Мен уни суғуриб ташлайман, суғуриб ташлайман! — телбаларча бақирди Бруно Андон ва эшикни тарақлатиб ёпиб чиқиб кетди.\n— Ота, қип-қизил жинни экан-ку бу одам! — дея ҳайрон бўлди Гюго Гомер.\n— У, албатта, ўзини ақллиман, деб ўйлайди, — таъкидлайди отаси. — У ва унга ўхшаган ўз манфаатини ҳамма нарсадан устун қўювчи худбинлар бизни телба, деб ўйлашади. Ҳар эҳтимолга қарши, бундай жанжалларнинг олдини олиш учун бундан кейин бировнинг боғидан гул узмагин, хўпми?\n— Мабодо атиргуллар девордан осилиб ташқарига чиқиб турган бўлса ҳамми? — деди яна соддадиллик билан бола.\n— Ҳа, ўғлим, гуллар кўчада турган бўлса ҳам узмагин. Мен эса ҳар ҳафтада сенга севимли ўқитувчингга совға қилиш учун гул сотиб олишга қанча пул керак бўлса, бериб тураман, хўпми?\n— Хўп бўлади, отажон! Ота, биласизми… — дея жим бўлиб қолди бола.\n— Хўш-хўш, нима демоқчисан, ўғлим?\n— Биласизми, мен унга атиргул совға қилган пайтда у менинг бўйимга етгунча эгилади-да юзимдан ўпади. Унинг юзлари бахмалдек, ҳақиқий бахмалдек майин, иссиққина, хушбўйгина. — Яна уялибгина жим бўлиб қолади бола.\n— Кўнглингдаги гапни айтавер, ўғлим. Эшитаман, болам, нима демоқчи эдинг.\n— Ота, мен йигирмага кирганимда ана шу ўқитувчимга уйлансам бўладими?\n— Ўҳ-ҳў, яна ўн бир йил кутишинг зарур. Хўш, у ҳозир неча ёшда экан?\n— Йигирмада. Ўзидан сўраб билиб олдим.\n— Демак, сен йигирмага кирганингда у ўттиз бирга тўлади. Мисол учун, агар сен ўшанда унинг қизига уйлансанг, яхши бўларди. Нима дейсан?\n— Унинг қизи ҳам ўзига ўхшаган чиройли бўладими?\n— Яхши, отажон, унда мен, майли, унинг қизига уйланаман.\nРус тилидан Рустам Мусурмон таржимаси.\nРукнларАльваро Юнке (1889-1982; Аргентина)\n← Аввалги Аввалги Ойдин Ҳожиева (1942)\nКейинги → Кейинги: Набижон Боқий. Жаҳон ва ўзбек адабиётидаги энг сара асарлар


Хунук аёлларга уйланган машҳур эркаклар\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Хунук аёлларга уйланган машҳур эркаклар\t10:57, 07 май\tБу жуфтликлар фақат гўзал аёлларни севишдан яраладиган муҳаббатни рад этади, деб хабар берди “Еlle.ru” нашри.\nХушсурат ва омадлик эркакнинг хунук аёл билан бахтли бўлишига ишонасизми? Бу ҳақда гап кетадиган бўлса, аксарият одамлар “чиройига нон ботириб ейдими?” ёки “сочи пахмоқнинг бахти бор” қабилидаги мақолларни ёдга оламиз. Ўзига ишонган одам, ташқи қиёфасини қандай бўлса, шундайлигича қабул қилади, уларни севган одам эса қад-қоматлари, узун оёқлари учунгина севмайди. Бундай жуфтликларни ҳар қанча муҳокама қилсалар-да, уларнинг никоҳи мустаҳкам, бахтли оилалардан бири бўлиб яшаб келишмоқда. Марҳамат, улар билан танишинг! Марк Цукерберг – Присцилла Чан\nFacebook асосчиси, дунёнинг энг бой ва машҳур кишиси Марк Цукерберг мана узоқ йиллардан бери курсдоши Присцилла Чан билан учрашиб келади. Дунёнинг энг ёш миллиардери, куёвликка энг яхши номзод бўлмиш Марк Цукербергнинг муҳаббати узоқ умр кўришига ҳеч ким ишонмади. Аммо улар ҳамон бирга. Маркнинг айтишича, у ҳеч қачон гўзал моделларни қидирмаган. Присцилла жуда оддий ва камтар қиз, марк унинг ёнида бўлганда атрофдаги аёлларга умуман эътибор бермайди. Тўйдан кейин, фарзанд туғилгач, у Прициллани илгаригидан ҳам кўпроқ яхши кўриб қолди. Пирс Броснан – Кили Шей Смит\nЖеймс Бонд ролини қойилмақом қилиб ижро этган Пирс Броснан Бонднинг севган қизига ўхшаш классик услубдаги қизга уйланмади. У ҳар интервьюсида рафиқаси Кили Шей Смитга бўлган муҳаббати ҳақида гапиришдан чарчамайди. Кили Шей Смитнинг қадди-қомати замонавий мода талабларига жавоб бермаса-да, Пирс Броснан учун у дунёдаги энг гўзал аёл ҳисобланади. Жош Холлоуэй – Йессика Кумала\nГолливуднинг энг кўркам актёри бўлмиш Жош Холлоуэй индонезиялик Йессика Кумалага уйланганига яқинда 10 йил тўлади. Йессиканинг ташқи қиёфаси ҳам моделларнинг ташқи қиёфасидан кескин фарқ қилади. Аммо Жош съёмка жараёнида ҳар қанча гўзал актрисалар билан жуфтликни яратса ҳам, ҳаётда рафиқасига хиёнат қилмайди. Жон Леннон – Йоко Оно\n“Битлз”нинг машҳур қўшиқчиси Жон Леннон ва япон авангардисти, хонанда Йоко Оно ўртасидаги муҳаббат тилларда достон бўлган эди. Йоко Жонга шунчалик таъсир кўрсатдики, Жон унинг таъсири остида Йоконинг барча фалсафий қарашларини ўзиники қилиб олди. Зодагонлар оиласида дунёга келган Йоко Жон учун мукаммаллик намунаси, тенги йўқ, даҳо аёл бўлиб кўринган. Бутун дунё унинг ғалати муҳаббатини муҳокама қилаётган пайтда у, Йокони шунчаки муҳаббати эмас, балки ҳаётида туб бурилиш ясаган инсон сифатида тан олган.\nГолливуднинг машҳур актёри Крис Нот барча аёллар учун “Орзудаги эркак” бўлса-да, идеал аёл гўзаллигидан олисда бўлган, оддийгина официант аёл Тара Уилсонга уйланган.\nАарон Тейлор-Жонсон – Сэм-Тейлор Вуд\n“Анна Каренина” фильмида Кира Найтли билан бирга суратга тушиб, Вронский ролини ижро этган хушсурат актёр Аарон Тейлор Жонсон ўзидан 24 ёш катта бўлган Сэм-Тейлор Вудга уйланган! Атрофдагилар бармоғини чаккасига қўйиб айлантираётганда, унинг оиласида 2 фарзанд дунёга келиб бўлганди. Аароннинг айтишича, бошқаларнинг унинг рафиқаси ҳақидаги фикри мутлақо қизиқтирмайди, Сэм Аарон учун дунёдаги энг гўзал аёл бўлиб қолаверади. Венсан Перес – Карин Силла\nБу ҳақиқий “Санта-Барбара” га ўхшайди. Франциянинг энг кўркам актёри бўлмиш Венсан Перес дунёнинг энг гўзал аёллари бўлмиш Карла Бруни, Жаклин Биссет, Катрин Деневлар билан учрашган. Аммо уйланишга келганда дўсти Жерар Депардьедан ўзи учун воз кечган Карин Силлага уйланди. Карин унга икки қиз ва бир ўғилни ҳадя этди. “Мен рафиқамнинг фанатиман, у сўзлари билан мени ўзига мафтун этган. Карин ҳақиқий истеъдодли ёзувчи, менг унинг кўплаб пьесаларини, сценарийларини ҳаяжон билан ўқиб чиққанман”, деб таъриф беради севимли рафиқасига Венсан Перес.\nСандро Коппа - Тильда Суинтон\nТильда Суинтон севгилиси Сандро Коппадан 18 ёш катта. Актёрлар бундан 10 йил муқаддам “Нарния солномаси: Арслон, жодугар аёл ва сеҳрли шкаф” фильми съёмкалари жараёнида танишиб қолишган. Улар шундан бери бирга ҳаёт кечиришмоқда. Сандро ҳар куни Тильдага муҳаббат изҳор этишдан чарчамайди.\nКомадаги аёл эрининг сўзларидан кейин ўзига келди\tОилавий муносабатларингиз неча баҳога лойиқ?!\t«Жим, уйда болалар бор!»\tЭрингизнинг телефонида маъшуқаси бўлса…\tМавзуга қайтиб: жувонга ошиқ йигитлар\t«Нозик муомала»га тайёрмисиз?\tОтправить


Пиёда юриш, югуриш ёки рақсга тушиш: буларнинг барчаси мия фаолияти учун жуда фойдали\n12:17 / 08.04.2016\nБугунги кунда одамлар узоқроқ яшайдилар, лекин ёш ўтган сари ақлий салоҳиятнинг камайиб бориши билан боғлиқ муаммолар пайдо бўлади. Баъзи тадқиқотларга кўра, ақлий заифлик билан касалланиш келаси 35 йилда уч баробар кўпаяди. Бундай аянчли ҳодисанинг олдини олиш мақсадида The Journal of Alzheimer’s Disease журнали қуйидагиларни тавсия этади: мунтазам пиёда юриш, велосипедда учиш, сувда сузиш, рақсга тушиш ва ҳаттоки боғда меҳнат қилиш. Булар Альцгеймер касаллигига чалиниш эҳтимолини сезиларли равишда камайтириши қайд этилган.\nМашқлар катта ёшлиларнинг ақлий фаолиятига ижобий таъсир кўрсатади. Калифорния, Лос-Анжелес ва бошқа институтларнинг Юрак-қон томирлар тадқиқот маркази ёрдамида 1989 йилдан бери олиб борган тадқиқотида деярли 6000 нафар катта ёшли эркак ва аёл қатнашган. Улар турмуш тарзлари ва жисмоний фаолликлари тўғрисидаги анкетани тўлдириб боришган ва мияни сканер тасвирига туширишган.\nСканер тасвири шуни кўрсатдики, фаол инсонларнинг миясида бошқа тенгдошларидан кўра кул ранг модданинг кўпроқ экан, бу миянинг хотира ва фикрлаш учун жавоб берувчи қисмларида кузатилади. Нейронлардан иборат кул ранг модда қанча кўп бўлса, мия фаолияти учун шунча яхши. Фаол ҳаёт тарзи олиб борувчи кишиларда Альцгеймер касаллигига чалиниш хавфи 50 фоизга камаяди.\nМия саломатлигини сақлаш учун имкон доирасида жисмоний жиҳатдан ҳаракатчан бўлиш яхши фикр.\n"Агар биз узоқ яшашни, шу билан бирга хотираларимизни сақлаб қолишни истасак, у ҳолда ҳаракатчан бўлишимиз ва фаол турмуш тарзи олиб боришимиз керак", деди тадқиқот раҳбари доктор Ражи.


Ўзбекистон Ёзувчилар уюшмаси » Ҳаёт ҳақиқати ва юксак бадиийлик\nАсосий Ўзбек адиблари Ҳаёт ҳақиқати ва юксак бадиийлик\nҲаёт ҳақиқати ва юксак бадиийлик\nОдил Ёқубов таваллудининг 90 йиллигига\nЎзбек адабиётига «Дастлабки қадам»ини (1953 йилда чиққан тўплами назарда тутилди-Й.С.,З.Р.) ҳикоялар ёзиш билан бошлаган Одил Ёқубов қисқа муддатда бадиият хазинамизни «Чин муҳаббат», «Юрак ёнмоғи керак», «Олма гуллаганда», «Айтсам тилим куяди, айтмасам дилим» сингари драмалари, «Муқаддас», “Қанот жуфт бўлади”, “Бир фельетон қиссаси”, “Матлуба”, “Тилла узук” (кейинроқ бу икки асарини ҳикоя деб эълон қилди-Й.С.,З.Р.), “Биллур қандиллар” каби ўндан зиёд қиссалари, 7 та роман, кўплаб очерклар, мақолалар ҳамда эсселар билан бойитди. Ёзувчининг илк асарлариёқ ўтган аср ўрталарида ғоят бардамалаб кетган адабий сохталикка, зўрма-зўракилик ва конфликтсиз-ликка қарши ўт очганлиги, чин маънодаги ҳаётийлиги билан тан олинган эди. Шунинг учун ҳам ҳозир мамлакатимиз таълим тизимини унинг асарларисиз тасаввур этиб бўлмайди. Умумтаълим мактабларида О.Ёқубовнинг “Музқаймоқ” ҳикояси, ўрта ва махсус ўқув юртларида тарихий мавзудаги “Улуғбек хазинаси”, “Кўҳна дунё” романлари, олий таълим дастурларида эса ижодий мероси батафсил ўрганилади.\nЁзувчи асарларини мутолаа қилган ўқувчи унинг ижоди талай фазилатлари билан ажралиб туришига ишонч ҳосил қилади. Бу фазилатларнинг биринчиси Одил Ёқубов ҳам тарихий, ҳам замонавий мавзуда ёзган ҳикоя, қисса, драма ва романларида ҳақиқатни асосий мезон қилиб олганлигидир. Тўғри, бу аслида умуман, сўз санъатининг бош талаби саналади. Бироқ кўпчилик ижодкорлар Шўро даври қолипларини ёриб чиқишга журъат қилолмаган бир пайтда янгиликка интилган, ҳаётий ҳақиқатдан чекинишни ижодга хиёнат деб билган ёзувчилардан бири О.Ёқубов эди. Ана шу ижодий принципга қатъий амал қилганлиги учун ҳам ҳозиргача унинг биронта асари замонасозлик нуқтаи назаридан чиқитга чиққан эмас ва бундан сўнг ҳам яшаб қолишга ҳақлидир.\n“Музқаймоқ” ҳикояси “оиласи бошига тушган машъум кун” ҳақида бўлиб, у О.Ёқубов ижодига хос шафқатсиз реализмнинг ёрқин намунаси саналади. Чунки унда 60 ёшлардаги адиб 10 яшар бола Одилнинг қалбига жойлашиб олиб, рўй бераётган воқеа-ҳодисаларни унинг кўзи билан кўради, онги билан баҳолайди. Натижада биз уни отаси ва оиласига нисбатан “хоинлик”да айблай олмаймиз. Айни чоғда ҳикоячи-муаллиф боладан узоқлашиб, ўша машъум ҳодисанинг моҳиятини чуқур англаб етган донишманд ёзувчи сифатида у йўл қўйган хатонинг туб илдизларини жамият иллатларидан излайди ва китобхонни ишонтира оладиган муҳим далилларни келтиради. Ҳикоянинг “Музқаймоқ” деб аталиши ҳам ёзувчи илгари сурган ғоявий ниятларини чуқурроқ ифодалашга хизмат қилади. Биринчидан, музқаймоқ – емиш, лаззатли таом, иккинчидан, ота кўнглини музлатган армон; учинчидан, совуқ хабар, музлаган муҳит, инсонларнинг эриб битаётган умри каби маъноларнинг очилишига хизмат қилади.\nТарихимизга панжа орасидан қараш, тарихий шахслар ҳамда воқеаларни бузиб кўрсатиш авжига чиққан ХХ асрнинг 70-йилларида Одил Ёқубов «Улуғбек хазинаси», «Кўҳна дунё» каби романларини яратиб, уларда мамлакатимиз ўтмишининг нурли саҳифаларини ёрита олди. Адиб ҳаётий ва ижодий тажрибаларидан келиб чиқиб, инсоният ўз тарихига тез-тез назар ташлаб, унинг ютуғи ва хатоларидан тегишли хулосалар чиқариб туриши лозимлигини англади ва тарихимизнинг энг зиддиятли даврлари ҳамда тақдири мураккаб шахсларга мурожаат қилди. Зулм ва адолатсизликка, разолат ва қабоҳатга қарши кураш олиб борган пок ниятли аждодларимизнинг юксак бадиий образлари яратилган бу тарихий романларида ана шу ниятларига содиқ қолганлигини кўрамиз. Уларда аждодларимиз яратган маданий-адабий меросни асраб-авайлаш ва уни ўрганиш масаласининг қўйилиши О.Ёқубовнинг ўша пайтдаёқ тоталитар тузумнинг тарихимизни топташ, уни сохталаштиришга уриниш сиёсатига қарши онгли исёни эди.\nЧ.Айтматов,М.Карим,В.Оскотский, А.Ҳакимов сингари улкан санъаткорлар таҳсинига сазовор бўлган “Улуғбек хазинаси” романи ўзининг юксак бадиийлиги, структурал янгилиги, воқеа-ҳодисалар ва қаҳрамонлар тақдирини полифоник нутқ типида баён қилиниши жиҳатидан нафақат ўзбек адабиётида, балки дунё адабиёти хазинасидан ҳам муносиб ўрин олди. Муаллиф шоҳ ва олим Улуғбек тақдирини унинг олтину жавоҳирлардан иборат хазинасини эмас, илмий меросини асраш ва авлодларига етказиш воситасида тасвирлайди. Натижада Улуғбек ўқувчи тасаввурида салтанатдан кўра илми-фанни афзал кўрган доно шахс қиёфасида намоён бўлади.\nЁзувчига катта шуҳрат келтирган “Кўҳна дунё” романи реал ҳаёт ва унда умргузаронлик қилаётган инсонни ҳар тарафлама теран таҳлил қила олгани, қаҳрамон билан ёзувчи тафаккурининг ўзаро чатишиши туфайли полифоник нутққа асосланганлиги билан қадрлидир. Унда тарихимизнинг энг мураккаб даврларидан-бири жаҳонга Беруний ва Ибн Синодек буюк алломаларни етказиб берган 1Х-Х асрларда илм билан жаҳолат ўртасида авж олган аёвсиз кураш қаламга олинган. Романни ўрганиш жараёнида кўпроқ асар поэтикасига хос қуйидаги хусусиятларга эътибор беришни тавсия этамиз:\nБиринчидан, ўқитувчи Беруний ва Пири Букрий, ҳақиқий Ибн Сино билан сохта Ибн Сино-Шаҳвоний ўртасидаги зиддиятларни таҳлил этишда Президентимизнинг “жаҳолатга қарши маърифат билан курашиш” зарурлиги ҳақидаги фикрига асосланиши керак. Маълумки, жоҳиллар нечоғлик имконият ва куч-қудратга эга бўлмасин, Беруний ва Ибн Синолар кўтарган маърифат машъалини ўчиролмадилар. Мазкур роман поэтикасидаги иккинчи янгилик ҳикоя-ривоя усулидаги ўзига хосликдир. Ҳикоя баёни жараёнида муаллиф билан персонаж нутқининг хилма-хил кўринишлари мураккаб воқеликни ҳар тарафлама теран ёритишга хизмат қилади. Романда нутқнинг ички ва ташқи турлари, диалогик ва параллел нутқ ҳамда ҳикоялаш усулининг ёзма шакли, кундалик асосида баён қилиниши муаллиф-ҳикоячининг холислигини таъминлаш имконини яратган. Учинчидан, романда Жузжоний кундалигининг берилиши адабий мистификация ҳодисаси бўлиб, ўзбек адабиётида биринчи бор қўлланилди. Аслида тўқима бўлган бу воқеа романда ёзувчи маҳорати билан чинакам ҳаётийлик касб этган, тасвирни самимийлик билан бойитган.\nНафақат тарихий мавзуда, балки замонавий мавзудаги асарларида ҳам Одил Ёқубов ҳаёт ҳақиқатини юксак бадиийлик асосида ёритиш принципига қатъий амал қилди. Бу жиҳатдан адибнинг “Эр бошига иш тушса” (1966), “Диёнат” (1974), “Оққушлар, оппоқ қушлар” (1988), “Адолат манзили” (1994), “Осий банда” (2008) сингари романлари, “Ростгўй” ҳикояси характерлидир. Уларнинг ҳар бирида санъаткор ижодининг бош фазилатини янада бойитадиган муҳим хусусиятларни учратиш мумкин. Одил Ёқубов асарларида «мана мен» деб бўй кўрсатган муҳим фазилатлардан яна бири асар марказига олинган асосий муаммонинг ҳаққоний акс эттирилиши ва адолатнинг ғолиб келишидир. Учинчи фазилат эса қаҳрамонлар тақдирининг ўзига хос ечими ҳисобланади. Ёзувчи ғоят мураккаб образларни яратар экан, воқеалар ечимида уларнинг тақдирини шу қадар холис, ҳаётий ва ишонарли вазиятда ҳал этадики, ўқувчи бирдан енгил тортади. Бу жиҳатдан «Диёнат» романидаги Отақўзи, «Оқ қушлар, оппоқ қушлар» романидаги Музаффар Фармонов, «Муқаддас» қиссасидаги Шариф, «Адолат манзили»даги Лочин, “Осий банда” романидаги Саркор образлари ғоят ибратлидир.\nМаълумки, ўтган асрнинг 60-70-йилларида яратилган кўпчилик асарларда хўжалик раҳбарлари консерватор, ўзбилармон, механизация ва агротехника янгиликларининг ашаддий душмани, оддий меҳнаткашларни назар-писанд қилмайдиган қўпол шахс сифатида бир ёқлама тасвирланар, асар тугалланмасида албатта, унга партиявий жазо берилиб, ишдан олинарди. Одил Ёқубов «Диёнат» романида иккинчи бўлиб (биринчиси албатта, А.Қаҳҳор ҳисобланади) бундай эски муносабатни рад этди. «Диёнат» романининг бош қаҳрамони Отақўзи фақат қора бўёқлар билан чизилмайди. Унда иллатлар билан биргаликда фазилатлар ҳам талайгина. Отақўзи моҳиятан кучли тадбиркор, хўжалик равнақи ва фаровонлиги йўлида жон куйдирадиган, унинг манфаатини ўз оиласи ҳамда шахсий манфаатидан устун қўядиган раҳбар сифатида намоён бўлади. Шунинг учун ҳам муаллиф асар сўнггида Отақўзини оғир партиявий жазодан тоғаси Нормурод Шомуродовнинг ўлими баҳонасида «асраб» қолади. Бу адабий «ҳийла» ёзувчи томонидан атайин ўйлаб топилган десак, бироз эриш туйилар. Ҳаётда шундай ҳодисалар рўй бериши табиий. Аммо Отақўзини ўша пайтдаги район партия комитетининг қасддан чақирилган бюросидан омон олиб чиқишнинг бундан бошқа йўли ҳам йўқ эди. Бу билан Одил Ёқубов Отақўзи Умаров сингари ҳалол, пок, умри бино бўлиб ҳеч кимга ялинмаган, «ҳеч қачон, ҳеч кимга хушомад қилмаган», бунга уни ҳаддан зиёд эркалатиб қўйган муҳит бош айбдор эканлигини, бундай раҳбар-одамни асраш, унинг фаолиятидан ижобий йўсинда фойдаланиш зарурлигини илгари суради.\n«Адолат манзили» романи Ўткир Ҳошимовнинг «Тушда кечган умрлар», Тоғай Муроднинг «Отамдан қолган далалар» асарлари қаторида истиқлол даврининг илк адабий меваси ҳисобланади. Унда собиқ шўро давлатининг «ўзбеклар иши» номи остида миллатимизга қарши амалга оширган жиноят ва босқинчиликлари тасвирланган. Ёзувчи мазкур романида Маржонтов жамоа хўжалигининг раҳбари Суюн бургут образи орқали “Диёнат” романидаги анъаналарини давом эттириб, миллий адабиётимизда аввалроқ ифодаланган шу тоифадаги образларга зид шахснинг янгича қиёфасини яратди.\nЁзувчи бу асарида 80-йилларнинг иккинчи ярмида мамлакатимизда ўтказилган қатағонларнинг навбатдаги тўлқинини, сохта «ўзбек иши» номи остида атайлаб уюштирилган воқеликни асарга бежиз асос қилиб олмаган. Мустабид тузум 30 ва 50-йилларда қатор халқ вакиллари — зиёлиларни бадном қилганлиги етмаганидек, 80-йилларга келиб ана шундай туҳматлардан иборат сохта иш билан ўзбек халқини, унинг қўли қадоқ деҳқонларини ҳақоратлади. Шулардан бири Суюн бургут ўз оиласи, юрти, ватани шаънини ҳимоя қилиб, инсон ҳуқуқларини таҳқирлашга асосланган тузум зулмига чидай олмайди, мусулмончиликка зид бўлса-да, қадр-қимматининг камситилиши ва ноҳақликка қарши ўз жонини қурбон қилади. Бу эса мавжуд тузумга қарши исён эди.\nУмри сўнггида ёза бошлаган, аммо бетоблиги сабабли тўла тугалланмай, қайта ишланмай қолган “Осий банда” романи истеъдодли ёзувчи Одил Ёқубовнинг сўнгги нидоси бўлди десак, янглишмаймиз. Чунки адиб бутун умри мобайнида жамиятда юз бераётган адолатсизлик, зулм, қатағон, камситиш сингари иллатларга қарши курашиб келди ва баланд овозда ҳайқирди. Унинг кўплаб мақолалари, комфирқанинг сўнгги съездида сўзлаган оташин нутқи фикримиз далилидир. “Осий банда” романида юқорида тилга олинган барча мавзу ва муаммолар қамраб олинган десак, хато қилмаган бўламиз. Роман ёзувчи услубига хос шафқатсиз реализмнинг янада такомиллашганидан, жамият иллатларининг туб илдизларини реал фактлар ва далилларга асосланган ҳолда фош этилиши жиҳатидан “Диёнат”, “Оқ қушлар, оппоқ қушлар”, “Адолат манзили” романларига қараганда ҳам бир неча поғона юксакликка кўтарилганидан далолат беради. Адиб ўтган асрнинг 80-йилларида ўзбек халқи бошига маломат тоши бўлиб ёғилган пахта яккаҳокимлигининг фожиали оқибатларини, “пахта иши”ни вужудга келтирган қабиҳ сиёсатнинг туб илдизларини 50-60-йиллар воқеалари билан боғлаган ҳолда реал образлар воситасида очиб ташлайди.\nХуллас, Одил Ёқубов ХХ аср ўзбек адабиётининг улкан намояндалари Абдулла Қодирий, Чўлпон, Ойбек, Абдулла Қаҳҳор анъаналарини сидқидилдан давом эттириб, адабиётимиз хазинасини мангуликка дахлдор асарлари билан бойитган сермаҳсул санъаткордир. Ўзбек реалистик насри ривожида, унинг шаклан ва мазмунан янада бойиши ҳамда янгиланишида адибнинг хизматлари беқиёсдир.\nНеъмат Аминов хотирасига бағишланган кеча ўтказилади\nФарғонада интиқлик билан кутилган маҳорат сабоғи\n«Зулфия – мен севган шоира»\n“Ҳар бир инсон — бир китоб”\nУмр асли бир кун – ўша кун бугун!\nҲарбий қисмда учрашув\n“Адабиётга эътибор – маънавиятга эътибор”\nАдабий ҳаёт (999)\nЎзбек шеърияти (471)\nҲудудий хабарлар (108)


Ҳар бир мўмин мусулмон банда ҳазир бўлиши лозим ва лобудд бўлган қалб хасталикларининг бири фосиқликдир. Фосиқ сўзи луғатда қобиқни тешиб чиқиш маъносини англатади. Шаръий истилоҳда эса, Аллоҳ таолонинг тоатидан чиқиб, маъсиятларни яширмай очиқ-ойдин бехижолат қиладиган одамга фосиқ дейилади. Одатда, фосиқ деб гуноҳ ишларни қилган мусулмонларга айтилади. Фисқ сўзи, уламолар истилоҳида, гуноҳи кабира қилиб ёки кичик гуноҳларда бардавом бўлиб, Аллоҳнинг амридан чиқишдир. Қуръони Каримда эса, мавзуъга қараб, кофир ва мунофиқларни ҳам баъзан фосиқ дейилади.\nАллоҳ таоло «Сажда» сурасида: «Ахир, мўмин бўлган одам фосиқ бўлган одамдек бўладими?! Тенг бўлмаслар. Ҳа, иймон келтириб, яхши амалларни қилганларга, бас, уларга қилиб ўтган амаллари учун жаннатул маъво манзилдир. Аммо фосиқлик қилганлар эса, бас, уларнинг жойлари дўзахдир. Ҳар қачон ундан чиқмоқни ирода қилсалар, унга қайтарилурлар ва уларга: «Ўзингиз ёлғонга чиқарган дўзахнинг азобини тотинг», дейилур», деган (18 – 20 - оятлар.\nУшбу ояти карималарда фосиқлик мўминлик муқобилида зикр қилинмоқда. Демак, кофирлик деганидир.\nМунофиқни ҳам фосиқ дейилишига «Тавба» сурасидаги қуйидаги оят далилдир: «Албатта, мунофиқлар – улар фосиқлардир» (67-оят).\nКофирликка етиб бормайдиган, маъсият маъносидаги фосиқликка далил «Бақара» сурасидаги қуйидаги оятдир: «Олди-сотди қилганингизда, гувоҳ келтиринг ва ёзувчи ҳам, гувоҳ ҳам зарар тортмасин. Агар (аксини) қилсангиз, албатта, бу фосиқлигингиздир. Аллоҳга тақво қилинг. Ва Аллоҳ сизга илм беради. Аллоҳ ҳар бир нарсани билувчи зотдир», (282 – оят).\nРасулуллоҳ соллаллоҳу алайҳи васаллам ҳам ўз ҳадисларида фосиқликни қаттиқ қоралаганлар.\nАбдуллоҳ ибн Масъуд розияллоҳу анҳудан ривоят қилинади: «Расулуллоҳ соллаллоҳу алайҳи васаллам: «Мусулмонни сўкиш фосиқликдир ва у билан қитол қилиш кофирликдир», дедилар». Икки шайх ривоят қилган.\n2. Гоҳида фосиқлик миллатдан чиқариши ҳам мумкин.\nМўмин банда фосиқликнинг ҳар бир кўринишидан ўзи олиб қочиши даркор. Доимо бу нарсанинг зарарларини эсдан чиқармай юриши керак. Мабодо билиб билмай баъзи фиcқ ишларини содир этган бўлса, дарҳол тавбага ошиқиши лозим.\n«Набий соллаллоҳу алайҳи ва саллам шундай дедилар:..


Юртдошларимиз Умра зиёратига учиб кетдилар - Mehrob.uz\nОта-она розилиги – жаннатнинг калитидир\nМақолалар access_time20-март 2017, 11:48\nИслом шариати инсониятга дунё ва охиратда саодатга мушарраф бўлиш йўлларини,…\nАЛЛОҲНИНГ РОЗИЛИГИ УЧУН ДЎСТЛАШГАН ИНСОНЛАР\nМақолалар access_time10-март 2017, 17:17\nҚуръони каримда мўминлар ўзаро бир-бирларига дўсту биродар эканликлари баён…\nМақолалар access_time18-ноябрь 2017, 13:57\nЎзбекистон Республикаси давлат байроғи тўғрисида»ги қонун 1991 йил…\nЮртдошларимиз Умра зиёратига учиб кетдилар\naccess_time10-март 2017, 17:57 visibility1361\nИстиқлолимизнинг ўтган йиллари мобайнида, муборак Умра сафарини ташкил этиш борасида, катта ютуқларга эришилди. Бугунги кунда бу ишлар янада такомиллашиб, зиёратчиларга кўплаб қулай шарт-шароитлар яратилмоқда.\nШу йилнинг 20 февраль куни, эрта тонгда, ўзбекистонлик зиёратчиларнинг Тошкент шаҳри зиёратчиларидан иборат дастлабки гуруҳи, Тошкент–Жидда йўналишида умра амалларини адо этиш мақсадида, Саудия Арабистонига жўнаб кетишди.\nЭрта тонгда, Дин ишлари бўйича қўмита ва Ўзбекистон мусулмонлари идораси масъул ходимлари иштирокида, жами 230 нафардан иборат: зиёратчилар, ишчи гуруҳи, гуруҳ раҳбарлари, шифокорлар ва ошпазлар Саудия Арабистонига кузатилди.\nЗиёратчиларимизга Маккаи мукаррамада “Аброж ал-Кисва” ва Мадинаи мунавварада “Нур ал-Мавадда” меҳмонхоналарига жойлашадилар. Уларга Саудия Арабистони Подшоҳлигидаги бир неча йиллик ҳамкоримиз “ал-Ҳидоя” ширкати томонидан хизмат кўрсатилади.\nЗиёратчиларни Жидда шаҳри аэропортида кутиб олиш ва кузатиш тадбирлари Ҳаж ва Умра масалалари бўйича Атташе З. Абдуллаев бошчилигида, ишчи гуруҳи ва “ал-Ҳидоя” ширкати ходимлари билан биргаликда, уюшган ҳолда амалга оширилади. Шунингдек, зиёратчиларимизга ўзбекистонлик тажрибали ишчи гуруҳи, шифокорлар ҳамда моҳир ошпазларимиз хизмат кўрсатадилар.\nЭслатиб ўтамиз, бу йилги баҳорги умра мавсумида 5500 нафар ва Рамазон мавсумида 670 нафар фуқароларимизнинг умра зиёратига бориши режалаштирилган. Ўзбекистон мусулмонлари идораси ва “Ўзбекистон ҳаво йўллари” МАК ўртасидаги келишувга кўра, “Умра-2017” баҳор мавсуми зиёратчиларини кузатиш 1 апрелга қадар давом этади.\nАллоҳ таолодан, умра амалларини адо этиш учун сафарга чиққан азиз юртдошларимизга, амалларни мукаммал бажариб, жонажон Ватанимизга, ота-она, фарзандлари бағрига соғ-саломат қайтишларини сўраб қоламиз.\nСУРХОНДАРЁЛИК ЗИЁРАТЧИЛАРНИНГ ДАСТЛАБКИ ГУРУҲИ УМРА САФАРИДАН ҚАЙТИБ КЕЛИШДИ\nНабий соллаллоҳу алайҳи васалламга салавот айтишнинг 40 фойдаси:\nҲайит намози қуйидагича ўқилади\nҚадр кечасини фойдали ўтказиш учун 27 тавсия


Одамни ким сотяпти? « Ўзбекистон Халқ Ҳаракати\nОдамни ким сотяпти?\n14 January 2014 - 9:58\nБир неча ой олдин Нуриддин Жуманиёзов Абдулла Тожибой ўғлининг таклифига кўра, ўзбекистонлик икки кишининг Чимкент шаҳрига етиб бориш ва у ерда ёлланма иш топишига ёрдам берган. Аммо худди шу “иш” бўйича қўлга олинган Фахриддин Тиллаевнинг ушбу “даллолчилик”ка ҳеч қандай алоқаси бўлмаган.\nШуниси ажабланарлики, Н. Жуманиёзов 2 та эмас, 20 та одам жўнатгани, Фахриддин Тиллаев эса бу ишда унга ҳамкорлик кўрсатгани айбланмоқда. Уларнинг ҳар иккаласи ҳам одам савдосида айбланиб, жазога тортилиши мумкин.\nҚуйида Қозогистондаги иш берувчи аёлнинг бу мавзуда бу ишни олиб бораётган терговчи номига юборган хатини эълон киламиз:\nМен Демевова Жанар Жанубий Қозоқистонданман. Баъзи хабарларга кўра, Ўзбекистон фуқаролари Жуманиязов Нураддин ва Тиллаев Фаҳриддинларга қарши “одам савдоси билан шуғулланган” деган уйдурма туҳматлар билан Пардаев Фарҳод (Келдиёров), Эрданов Эркинларнинг Тошкент шаҳар ички ишлар бошқармасига ёзган “шикояти” асосида, жиноий иш очилган.\nЭмишки, Фарҳод ва Эркинларнинг ишлаган иш ҳаққи берилмаган. Иш ҳақларини тўлиқ олишган бўлсаларда, нега булар бир-бирларининг устидан мағзава ағдараётганлигини тушунмай қолдим.\n2013-йил 5-сентабр кунлари эди тахминимча. Нураддин ака, Фарҳод ва Эркинлар бизга ишга келишди. Келган куни маълум бўлдики, улар қурилиш ишлари бўйича ҳеч нарса билмас экан. Мен “усталаринг йўқ экан, қайтиб кетинглар”, дедим. Улар менга ёлворишга тушишди: Фарҳод “мен 2700 доллар қарзим бор, келиб чиқиши араб бўлган Олий суднинг бошлиғи Бўритош Мустафаевнинг тилла конидан. Қарзимни тўламасам, улар (Бўритош Мустафаев камандасини назарда тутаяпти) мени ўлдиртириб юборишади”, деб ялинди.\nЭркин эса: “болаларим бутун ёз бўйи помидор еб қорин тўйғазмоқда, олдинги хотинимни боқа олмаганимдан мени ташлаб кетган. 5-6 сўм чой пулини ишлаб кетмасам бўлмайди, илтимос ёрдам беринг опажон”, деб ялинди.\nНураддин ака эса “ўзбекистонда менинг мутахасислигим бўйича иш йўқ, пенсия оиламни боқишга етмайди, имкон бўлса, ошхонада бўш жой бўлса, ошпазлик қилсам”, деб тушунтирди.\nМен уларга раҳмим келди тўғриси. Уларга мен “уста бўлмасаларинг кам иш ҳақи оласизлар”, деганимда тенгани сўмга чақишдими, кейин рози бўлишди.\nУларни 2-3 кун овқатлантирдим, жой билан таъминладим (ҳаммаси ўз ҳисобимдан) токи иш топилгунча.\nФарҳод ва Эркинлар пулига рози бўлишдию, аммо “бир одам беринг стяшкани биладиган, бизга қандай қилинишини кўрсатиб берсин, кейин ўрганиб кетамиз”, дейишди.\nУларга бир Ўзбекистонлик устани қўшиб жўнатдим (устанинг бир кунлик иш ҳаққини ҳам ўз ҳисобимдан тўлаганман).\n5-6 кунда битадиган стяшкани ҳам ярим ойда ҳам битказа олишмади, улар телефон қилишиб, ҳолижонимга қўймай чақиртирди. Бордим, барча хоналарнинг бешдан уч (3/5) қисми талабга жавоб бермайдиган эди. Ишлари тоза эмас, уй хўжайини Асилхон менга арз қилди. Бунақа ишни кўчадаги “бўмж”ларга берсам, 10 кунда битказишар эди, касалми жуда секин ишлайди, қанча семент қанча қумларни исроф қилишди. Асилхонга яхши гапириб 30 минг тенга пулини олиб, уйимга қайтариб олиб келиб, яна иш топилгунча жой билан таъминладим, овқатлантирдим 2 кун (буларнинг барчаси менинг ҳисобимдан. Бунга йўлкира ҳам киради).\nЯна ўша гап бригадаларининг бўлса яхши бўлар эди, бошқа бригада қўйсам сизларни ёқтиришмайди, “сизларни чўқилаб ташлайди”, дедим.\nБетончилар бригадасига ялиниб-ёлвориб ишга қўйдим. Эртаси куни бригадирдан арз тушди, “Фарҳод ишламайди, Фарҳодни олиб кетинг” – деб. Уларга яна Фарҳод учун илтимос қилиб жойладим. Адашмасам, қурилиш хўжайни Савли деган қиз бола эди. Чимкентда миграция полиция рейд ўтказаётганлиги учун, илтимос ишчиларингизни кўздан панароқ жойда ушлаб туринг деб огоҳлантирибди.\nСавли уларни 3 кун уйида ушлаб турган. 3 кун ичида Савлининг акаси деразасига откўс олса яхши тўлашлигини айтган. Булар битта деразасига ҳам откўс олишмай ароқ ичиб ётишган.\nПаспортини рўйҳатдан ўтказиб (рўйҳатдан ўтказишнинг ўзи бўлмайди) қўлига тутқазган бўлсам, 2-3 марта Фарҳод “паспорт сизда турсин” деб айтган. Мен ҳар бир фуқаронинг паспорти ўзида туришини уқтирганман ва олмаганман.\nБир куни бетончилар бригадири Жанара опа, “Фарҳоднинг хотини ўрисми? деб сўради. ” Ҳар куни кеч соат 10-11 ларда бир соат, бир ярим соат рус тилида сўзлашади. Кимлар билан (хўжайинга айтиб телефонга пул солдиради) пулини телефон билан сўзлашиб йўқотадику”, дея куюнди, бетончилар бригадири.\nҚисқаси, бетончиларни – айнан Фарҳоднинг ёқмай қолганлиги учун – 3-октабр куни жўнатишга мажбур бўлдим.\nБитмаган иш учун Қозоғистонда ҳақ берилмайди. ўзимнинг ёнимдан икковига 6500 тенгадан (ҳар бирига), то Сариоғочга етиб олиши учун такси пулини бериб юбордим. Кетаётганда Фарҳод мен албатта келаман, ёғ заводида ишлайман деб ваъда берганга ўхшаб.\nМен айтдимки, “устасиз келманг, фақат уста билан келинг”, дедим ва хайрлашдим.\nЭнди қаранг 30 минг тенга олдим, мен уларга 32 177. 6 тенга жўнатдим. Тўлиқ пулини ошиқ (2177. 6) тенга билан олган бўлса қанақа Одам савдоси. Фаҳриддин Тиллаевнинг ва Нураддин Жуманиязовнинг қанақасига Одам савдосига алоқаси бор?\nДемавова Жанар , 8.01.2014.\nP.S. Бу мактубни ўқиб, одам даҳшатга тушади. Ўз сафдошларига туҳмат қилиб, пул топишга бел боглаган “ҳуқуқбон”, иккинчи тарафда МХХ нинг топишириги билан “ишчи” қиёфасига кириб, Қозогистонга жўнаган фарҳодлар….\nБу мухолифатчиларни МХХ қўлига топширган “хуқуқбон” Абдулла Тожибой ўглими ёки унинг қурбонлари Нураддин Жуманиёзов билан Фахриддин Тиллаевми?


Толибонга алоқадор Ҳаққони тармоғи етакчиси ўлдирилди\n04 декабр 2020, Тошкент вақти: 07:04\nПокистондаги Толибон ҳаракатига алоқадор Ҳаққоний жангари тармоғининг асосий молиячиси отиб ўлдирилгани хабар қилинмоқда.\nМатбуотнинг хабар қилишича, Ҳаққоний тармоғи асосчисининг ўғли Насриддин Ҳаққоний якшанба куни Исломободда машинада кетаётган пайтда ўққа тутилган.\nҲаққонийнинг жасади у туғилиб ўсган Шимолий Вазиристоннинг Мироншоҳ шаҳрига олиб кетилиб, бугун тушдан кейин дафн қилиниши айтилмоқда.\n2010 йил июн ойида АҚШ Насриддин Ҳаққоний ва яна икки афғонистонликни “жаҳон миқёсидаги террорчилар” сифатида эътироф этган эди. Қўшма Штатлар Ҳаққоний тармоғини ҳам террорчи ташкилотлар рўйхатига киритган.


Ўзбекистонлик ММА жангчиси Маҳмуд Муродов ота бўлади\nЎзбекистонлик ММА жангчиси Маҳмуд Муродов Чехияда модел Моника Багарова билан бирга истиқомат қилади.\nТомскдаги фожиа жойида олинган фотосуратлар пайдо бўлди\nТомск вилоятида ёнғин оқибатида 11 киши қурбон бўлди, уларнинг барчаси Ўзбекистон фуқаролари бўлиши мумкин.\n“Эпидемияга олиб келиши мумкин”: Шифокор янги ҳалокатли коронавирус ҳақида\nХитойлик шифокорлар ХХРда аниқланган янги коронавирус одамдан одамга юқишини аниқладилар. Ўта хавфли инфекциялар бўйича мутахассис Владислав Жемчугов Sputnik радиоси эфирида ушбу вирус тўғрисидаги маълумотлар нима учун жуда ташвишли эканлигини тушунтирди.\nОИИБ Ўзбекистондаги 2,4 млрд долларлик лойиҳаларни молиялаштиради\nҚорақалпоғистон, Бухоро ва Хоразм инфратузилмасини модернизация қилиш, ўрта шаҳарларни ривожлантириш дастурини Жаҳон Банки билан биргаликда молиялаштириш, “Бухоро-Ургенч-Хива” темир йўлини электрлаштиришни ОТБ билан биргаликда молиялаштириш шулар жумласидан.\nЯнги стратегик дронлар НАТОга Россия ва Хитойда мавжуд бўлмаган имкониятларни бериши мумкин деди НАТО етакчиси Столтенберг.\nЯнварь ойида Ироқдаги АҚШ объектларига учинчи бор ракета ҳужуми уюштирилди. Қурбонлар бўлганлар йўқ.\nТомскдаги ёнғинда 11 киши қурбон бўлди\nТомскда ёнғинда 11 киши қурбон бўлди, дастлабки маълумотларга кўра уларнинг барчаси Ўзбекистон фуқаролари бўлиши мумкин.\nХонадондан чиқиб кетаётган вақтида жиноят ишларини яшириш мақсадида хонадон ва Наримон Григоряннинг мурдасига ўзи билан олиб келган бензин ёқилғисини сепиб, ўт қўйган\nЎзбекистон президенти Олий Мажлис Сенатининг биринчи мажлисида парламент юқори палатаси ишининг самарадорлигини оширишга қаратилган муҳим вазифаларга тўхталиб ўтди.\nОтасининг меҳрини пул шаклида олаётган бола унга салом йўллади\nСирдарё туманлараро судининг ижро варақасига асосан қарздор И.Усмановдан ундирувчи Д.Юнусова фойдасига 1 нафар фарзанди учун алимент тўловларини ундириш белгиланган.


Туркистон вилояти ҳокими Ўмирзақ ШЎкеев Туркистон шаҳрини оралади. Дастлаб “Ҳазрат Султон” қўриқхона-музейи атрофидаги аҳоли манзилига борди. Унда минтақа раҳбари янгидан қад ростлаган сайёҳлик майдон лойиҳаси билан танишди.\n– “Ҳазрат Султон” қўриқхона-музейи атрофидаги даҳадан Яссавий мақбараси яхши кўринади. Бу ерда янги туристик минтақа барпо этиш керак. Уйлар шарқона услубда қурилиб, баландлиги 3 қаватдан ошмаслиги лозим. Шунингдек, ушбу шаҳар марказидан дарё ўтказиб, атрофида кичик кўллар барпо этиш керак. Бу шаҳардаги иқлимни яхшилайди. Сайёҳлар учун махсус этноовул ҳам барпо этилади. Тегишли бошқармаларга қурилишни бошлаши учун махсус тадқиқот юритилиб, ҳужжатлар тайёрлашни топшираман. Барча инфратузилма масалалари ҳал бўлиши шарт, – деди Ўмирзақ Естайули.\nСўнг, ҳоким Туркистон шаҳрининг бош дарвозаси олдида тўхтади. Келгусида унинг атрофида шаҳар қиёфасини янада очадиган иншоотлар барпо этишни топширди.\n– Туркистон шаҳрининг бош дарвозаси салобатли бўлиши керак. Вилоят марказига келган сайёҳлар аввал янги шаҳарни кўриб, кейин кўҳна шаҳарга ўтишлари лозим. Шунинг учун шаҳарнинг бош дарвозаси олдида замонавий бинолар қад кўтариши шарт, – деди ҳоким.\nШунингдек, вилоят марказига сафари доирасида минтақа раҳбари шаҳарни сув билан таъминлаш ҳамда яшил белбоғ барпо этиш ишлари билан танишиб, қатор топшириқлар берди.\nТуркистон вилояти ҳокимининг матбуот хизмати, 2019-03-14, 13:50 176


ТИВ Қозоғистонда Ўзбекистон фуқароси қўлга олинганини рад этди – Газета.uz\nТИВ расмий вакили «Жибек жоли» ўтиш пунктида Қозоғистондаги тартибсизликларда иштирок этганликда гумон қилиниб, қўлга олинган шахс Ўзбекистон фуқароси эканлигини рад этди.\nLotinchada На русском языке 18 январ 2022, 14:03 Сиёсат\nШу кунларда қатор ОАВларда Қозоғистонда содир бўлган тартибсизликларда иштирок этишда гумон қилинаётган Ўзбекистон фуқаросининг 17 январь куни Туркистон вилояти (Қозоғистон) «Жибек жоли» ўтиш пунктида қўлга олинганлиги ҳақида хабарлар тарқалди.\n«Ўзбекистон Республикасининг Олма-ота шаҳридаги Бош консулхонаси томонидан Қозоғистон Республикаси Миллий хавфсизлик қўмитаси матбуот хизматидан олинган маълумотга кўра, қўлга олинган шахс Ўзбекистон фуқароси эмас», — дейилади ТИВ расмий вакилининг баёнотида.\n«Жибек жоли» ўтиш пункти орқали Ўзбекистонга ўтишга уринган 1993 йилда туғилган фуқаро қўлга олингани ҳақидаги расмий хабар Қозоғистон Миллий хавфсизлик қўмитасининг веб-сайтида жойлаштирилган.\n«Қўлга олинган шахснинг мобил телефонида Шимкентдаги тартибсизликлар жойидан суратга олинган видеоматериаллар мавжуд эди. Унинг орқасида эса ўқ изидан қолган жароҳат бор эди (тахминанларга кўра, резина ўқ изи)», — дейилади қўмита хабарида.\nБироқ ҳуқуқ-тартибот органи ҳисоботида ҳибсга олинган шахс бевосита Ўзбекистон фуқароси эканлиги қайд этилмаган.


Тошкентда дзюдо бўйича Гран-При турнири старт олди\nБугун пойтахтимиздаги “Ўзбекистон” спорт мажмуасида дзюдо бўйича Гран-При мусобақаси бошланди. Соврин жамғармаси 100 000 АҚШ долларини ташкил этувчи нуфузли мусобақада дунёнинг 27 та давлатидан жами 183 нафар спортчи татамига чиқади. Энг кўп иштирокчи терма жамоамиз таркибида қайд этилган бўлиб, 55 нафар дзюдочи бугундан медаллар учун баҳсларга киришади.\nМусобақа регламентига кўра мезбон давлат ҳар бир вазн тоифасида тўрт нафар спортчи билан қатнашиши мумкин. Айнан шу имконият ва ваколатдан Ўзбекистон дюздо федерацияси фойдаланди. Бугун эркаклар ўртасида -60 ва -66 кг вазн тоифаларида баҳслар бўлиб ўтади. Куннинг иккинчи ярмида эса айнан мана шу вазнларда ғолиб ҳамда совриндорлар номи маълум бўлади.\nМаълумот учун, Тошкент Гран-Приси 2013 йилдан бери анъанавий тарзда ўтказиб келинмоқда. Терма жамоамиз аъзолари шу пайтга қадар мусобақада икки марта умужамоа ҳисобида биринчи ўринни эгаллашган. 2013 йилги мусобақада 5 олтин, 3 кумуш ва 5 бронза медаллари билан биринчи бўлган ҳамюртларимиз, ўтган йили 6 та олтин, 3 та кумуш ва 11 та бронза медаллари билан умумжамоа ҳисобида ғолибликни қўлга киритишганди. Эслатиб ўтамиз, Гран-При турнири 8 октябрга қадар давом этади.


Хоразмда Россия ва Хитойга пахта толасини экспорт қилиш йўлга қўйилди\nБоғот туманида "Great Cоttоn Exроrt" МЧЖ фаолияти бунга ёрқин мисол бўла олади. Яқинда иш бошлаган замонавий корхонада бугунги кунда 200 нафар киши меҳнат қилмоқда. Улар томонидан тайёрланаётган ип-калава тўлалигича экспортга йўналтириляпти.\nБу ерда яқинда, Хитой давлатидан келтирилган тўқув дастгоҳи ўрнатилгандан сўнг иш унуми ҳам ошиб, ишчиларга анча қулайлик яратилди. Бу халқаро стандартларга тўла жавоб берадиган, жаҳон бозорида харидоргир бўлган юқори сифатли маҳсулотлар ишлаб чиқариш имконини бермоқда.\n- 2015 йилнинг январp ойидан бери корхонамизда 1060 тонна пахта толаси қайта ишланди, - дейди жамият раҳбари Х.Сатторов. - Шунингдек, Россия ва Хитой давлатларига маҳсулотларни экспорт қилдик.\n- Маҳсулотларимиз харидорлигининг сабабига тўхталсак, биз мижозлар талаб - истагидан келиб чиққан ҳолда, калава ипларнинг хоҳлаган хилини етказиб бера оламиз, - дейди корхона иш юритувчиси И.Ҳикматов. Корхонада иш уч сменада ташкил этилган бўлиб, ишчиларнинг аксарияти касб-ҳунар коллежи битирувчиларидир.


Усмонов "Коммерсант" муҳаррирларини ишдан ҳайдади\nАлишер Усмонов "Коммерсант"ни сотиб олаётганда берган ваъдасини бузди.\nАсли ўзбекистонлик рус олигархи ўзига қарашли “Коммерсант-Власть” журнали раҳбариятни ишдан бўшатишини нашр журналистларининг "майда безорилик"ка қўл ургани билан изоҳлади. Рус матбуотида катта шов-шувга сабаб бўлган истеъфоларга журналнинг сўнгги сонида Россия Бош вазири Владимир Путинни "таҳқирловчи" ва миллиардер Алишер Усмоновга ёқмаган фотосуратлар чоп этилгани сабаб бўлгани айтилмоқда.\n“Коммерсант-Власть” журналининг 12 декабр кунги сони деярли тўлиқ Россияда 4 декабр куни ўтказилган парламент сайловларига бағишланди. Журналнинг “Победа единовбросов” (Якка қаллоблик ғалабаси - таҳр.) деб номланган бош мақоласи сайловларда кузатилган кўплаб қонунбузарлик ва қаллобликларга бағишланди.\nАйрим маълумотларга кўра, "Коммерсантъ" холдинги хўжайини Алишер Усмонов жаҳли чиқишига журналда, унинг таъбирига кўра, Россия Бош вазири Владимир Путинни "таҳқирловчи" фотосуратлар сабаб бўлган.\n“Бу материаллар майда безориликку”, дея изоҳлади Алишер Усмонов холдинг бош директори Андрей Галиев ва "Власть" журнали бош муҳаррири Максим Ковальскийни ишдан ҳайдаганини. Олигарх ҳатто Максим Ковалскийни судга бериш билан ҳам таҳдид қилди.\n“Коммерсантъ” Нашриёт уйи бош директори Демьян Кудрявцев ишдан бўшаш тўғрисида ариза топширгани ҳам маълум бўлди. Ўзининг интернет блогида Кудрявцев журналнинг 49-сонида чоп этилган материаллар учун барча масъулиятни ўз зиммасига олди ва ўқувчилар ва ҳамкорлардан кечирим сўради.\nЛекин “Эхо Москвы” радиосининг хабарига кўра, Кудрявцев истеъфоси Алишер Усмонов томонидан қабул қилинмаган.\nИшдан бўшатилган “Коммерсант-Власть” журнали бош муҳаррири Максим Ковальский Озодлик Радиоси билан суҳбатда нашрнинг асосий вазифаси раҳбарият эмас, балки журнал ўқувчилари манфаатларига хизмат қилишдир, дейди.\n- Ҳаммаси Путинни “узоқроққа” жўнатаётган бюллетен фотосидан бошланди. Лондондаги элчихонада овоз берган сайловчилардан бири бюллетенда шундай ёзувни қолдирибди. Ундан ташқари у бюллетенда “Яблоко” партиясига овоз бериб, белги қўйган. Қонунга хилоф равишда бу бюллетен ҳақиқий деб ҳисобга олинмади. Биз бу қонунбузарлик ҳақида хабар бердик, холос. Билишимча, бу бир баҳона бўлди. Усмонов менинг ишдан бўшатилишимни олдиндан ҳал этиб бўлган эди. Демьян Кудрявцев эса кечирим сўраб албатта ўзининг шахсий фикрини билдирди, меники ўзгача, дейди Россияда энг нуфузли нашрлардан бири саналган “Коммерсант-Власть” журналининг собиқ бош муҳаррири Максим Ковальский.\nМаксим Ковальский айтаётган “Яблочный пуй” мақоласидаги шов-шувга сабаб бўлган фотосурат ҳозир олиб ташланган.\nҚатор журналистлар уюшмалари нашриётнинг топ-менежерлари ишдан бўшатилганига салбий муносабат билдирмоқда.\nЖурналистларга босим ўтказилаётганини сиёсий сабаблар билан боғлаган Москва Журналистлар хартияси ва Россия Журналистлар иттифоқи Алишер Усмоновнинг бундай ҳатти-ҳаракатларини қоралади.\nРоссия Журналистлар иттифоқи раиси Всеволод Богданов Озодлик билан суҳбатда бундай жанжалнинг ўта принципиаллиги ва эркинлиги билан бошқа нашрлардан ажралиб турган “Коммерсант”да содир бўлаётганидан чуқур таассуф билдирди.\n- Мен Алишер Усмонов ҳақида билганларимдан хулоса қилиб айтишим мумкинки, унинг буйруқ бериш имконияти чекланган. Лекин агарда ҳақиқатан журналистлар Усмонов талаби билан ишдан бўшатилган бўлса, бу ачинарли ҳол. Бошқа томондан, Россия сиёсати, бизнеси в ҳатто журналистикасида сўнгги пайтларда ягона “попса”, яъни ҳаётга бўлган енгил-елпи муносабат шаккланиб қолгани сезилмоқда. Ўз ишининг мутаҳассислари йўқолиб бормоқда. “Коммерсант” раҳбариятининг ишдан олиб ташланиши менга рекламадек туюляпти, ҳозир ҳамма фақат шу журнал ҳақида гапирадии, қизиқиш ортади. Лекин бундай сохта реклама бошқа журналистларнинг фаолиятига ўта салбий таъсир қилаётганини эсдан чиқармаслигимиз керак, дейди журналистлар иттифоқи раҳбари Всеволод Богданов.\nБогданов жамиятнинг обрўли журналларидан бўлган “Коммерсант” эгаларига журналистларга босим қилмасликка, журналистларни эса ички назоратни кучайтиришга, яъни виждонли бўлишга чақирди.\n“Коммерсант” Нашриёт уйи “Коммерсант” газетаси қошида 1989 йилда ташкил топган. 2006 йилда у россиялик миллиардер Алишер Усмонов томонидан сотиб олинган. Холдинг таркибига “Коммерсант” ва “Коммерсант-Украина” газеталари, “Власть”, “Деньги”, “Огонёк” журналлари, “Газета.ру” интернет нашри киради.\nПарламент сайловларида кузатилган қонунбузарликлар ҳақида махсус лойиҳа чоп этган “Газета.ру” интернет нашри бош муҳаррирининг биринчи муовини Роман Баданин ҳам шу йилнинг декабр бошларида ишдан бўшатилган эди.


"Реал Мадрид"да малака ошириш, "Нефтчи" ва Абрамов, узоқдан бериладиган зарбалар - Музаффар Музаффаров билан катта интервью / CHAMPIONAT.asia\n"Реал Мадрид"да малака ошириш, "Нефтчи" ва Абрамов, узоқдан бериладиган зарбалар - Музаффар Музаффаров билан катта интервью\nТеглар : "Нефтчи" интервью "Қўқон-1912" "Металлург"Музаффар Музаффаров\nБахтиёр Ашурматов мураббийлигидаги "Қўқон-1912" жамоаси қишки трансферлар ойнаси вақтида таркибини бир қатор кучли ва яхши савиядаги футболчилар билан тўлдириб олди.\nЎз олдига юқори мақсадларни қўйган қўқонликлар ўтган мавсумни "Металлург" сафида ўтказган Музаффар Музаффаров ҳисобига ярим ҳимоя чизиғини кучайтиришга эришди. Кўпчилик мухлисларга маълумки ушбу футболчи таниқли мураббий Мурод Исмоиловнинг фарзанди ҳисобланади. Унинг миллионлар ўйинини танлашига ҳам бевосита оиладаги муҳит сабабчи бўлган десак муболаға бўлмайди. Шу вақтга қадар тўп тепган жамоаларида мураббийларнинг ва мухлисларнинг ишончини қозона олган кўп сонли футболчилардан бири саналади. Майдон марказидаги етакчиларга ҳос ҳаракатлари, ўйинни ўз қўлига олишдан қўрқмаслигига кўп бор гувоҳ бўлганмиз. Узоқдан кутилмаган зарабалар, ностандарт ҳаракатлар рақиб жамоадаги дарвозабонларни қийнаб қўяди. Биз эса яқинда ушбу футболчини суҳбатга чорлаб бир қатор саволлар билан юзландик.\n"Барча болалар қатор менда ҳам футболга қизиқиш юқори бўлган. Дадам футбол ўйнаган пайтларида мени ўзлари билан машғулотларга олиб борардилар. Қайсидир йили Бухоро шаҳрига мусобақага боргандик. Ўшанда "Пахтакор" академияси ҳам келганди. Ҳаракатларимни кўриб бориб Отабек Ғуломхўжаев "Пахтакор"га таклиф қилганлар. 10 ёшимда Тошкентга келганман. Кўникиш, мослашишда жуда қийналганман. Кўп маротаба қайтиб келардим уйга. Дадам яна обориб қўярдилар. Пойтахтда яшаш осон эмаслигини билганлари учун дадам дўстларидан қарз олиб менга берардилар. Охири "Пахтакор" бизга квартира ажратган. Онамлар билан бирга яшардим. Ҳар томонлама қийин бўлган. 10 йил давомида "Пахтакор"да миллионлар ўйини сир-асрорларини ўрганганман".\n"Суғдиёна"да мавсум кашфиёти бўлиши ёхуд Фарғонадан Жиззахга.\n"2014 йил "Нефтчи" ўринбосарлар жамоасида тўп тепардим. Баҳром Ҳайдаров менга ўзимни Олий лигада синаб кўришим борасида маслаҳат берганлар. Шундан сўнг "Суғдиёна" бош мураббийи Даврон Файзиевга мени тавсия қилганлар. Адашмасам 3 та учрашувда майдонга тушганман. Мураббийда илиқ таассурот қолдирган бўлсам керак маълум вақтдан сўнг шартнома имзолаганмиз. Даврон акага ишонч билдирганлари учун раҳмат айтаман. Мен ҳам уларнинг ишончларини оқлашга ҳаракат қилдим. Жиззахда мухлислар футболни яхши кўришади. Шу боис клуб ҳар мавсум чиройли ўйин намойиш этади".\n"Нефтчи" ва Вадим Абрамов.\n"Ҳа, "Нефтчи" жамоасини Фёдоровдан сўнг иккинчи даврада Вадим Абрамов қабул қилиб олди. Мен футболчи сифатида айтишим мумкинки, Вадим Карленович қўл остида мен янада кўпроқ ўсишга эришдим. Кўп нарсаларни ўргандим. Шахсан менга Абрамовнинг ҳужумкор услуби ёқади".\n"Ҳар бир футболчини ўзига яраша устун томонлари бўлади. Гоҳида ўйиндаги вазиятдан келиб чиқиб қарор чиқаришингизга тўғри келади. Умуман олганда учрашувларда зарабалар йўллаш ўзимнинг услубим ҳисобланади".\n"Металлург"дан кетиш ва "Қўқон-1912" сафига қўшилиши.\n"Металлург"дан кетмоқчи эмасдим. Ўтган йили Тошкент клубларидан ҳам таклифлар бўлди. Хорижга йўл олишим ҳам мумкин эди. Лекин, Андрей Шипилов билан гаплашиб жамоада қолишга қарор қилдим. Туркиядаги йиғин давомида оёғимни синдириб олдим. Клуб раҳбарларига рахмат. Ўша ерда жаррохлик амалиётини ўтказдим. Баъзи бир оилавий муаммолар сабаб Фарғонага қайтишга қарор қилдим. Натижада "Қўқон-1912" билан шартнома имзоладим. Аҳил ва иноқ жамоа сафига қўшилдим. Бош мураббий Бахтиёр Ашурматов билан ҳам аввал ишлаганман. 2018 йил АГМК жамоаси билан Ўзбекистон кубогида ғолиб чиққандик. Жамоамиз олдига юксак вазифаларни қўйган. Бунинг учун барча нарса етарли. Кубокдами ёки Суперлигадами бизга фарқи йўқ. Вазифамиз ҳар бир учрашувда ғалаба қозониш ва ўз мақсадимиз сари олдинга интилиш".\nИспания ва "Реал Мадрид".\n"2009 йил "Пахтакор" билан Испанияга мусобақага борганмиз. У ердагилар "Пахтакор"га таклиф билан чиқишди. Режа бўйича икки ой Мадридда кўрикда бўлишим керак эди. Улар эса биз билан яна қоласан деб олти ойга чўздиришган. Менга шартнома ҳам таклиф қилишганди. Фақат битта муаммо бор эди. Ҳали паспорт олмагандим. Паспорт олганингдан кейин яна келасан дейишган. Орада икки йил ўтди. Жароҳат олганимдан кейин қайтиб бормадим"\n"Ҳа, охирги пайтларда Россия клублари ўзбекистонлик футболчиларга кўп бор таклиф билан чиқишмоқда. Албатта, бу футболимиз ўсаётганидан ва футболчиларимиз яхши савияга чиқиб бораётганидан далолат беради. Худо хоҳласа бу боллар Москва шаҳри жамоаларида бемалол ўйнаб кета олади. Шундан сўнг бизнинг футболга бўлган қараш ва эътибор ижобий томонга ўзгарса ҳеч гап эмас".\nИюль ойининг энг яхши дарвозабони “Қўқон-1912”га қайтди 0\n27 июл 20:40:16\nmaladsi rost bo'sa\n30 июл 00:47:42\nСсср футболи фойдаланувчининг фикрига жавоб бериш\nМана шу Абрамов тугрисида укисам УЗБ- ИРАН камкувват хезалак Андреевни уйинга куйгани ва айнан мана шу хез...к хато килгани ва шу б-н бирга УЗБ- БАА уйини шайхларга сотилган уйин едга тушади.\nБизи Фаргонада курсатган хунарлари....сотворган уйинлари.\nМАХАЛА УЙИНИГА ХАМ ЯРАМАЙДИГОН УГЛИНИ НЕФТЧИДА УЙНАТИБ ОТ КАЛАСИДАГ ОЙЛИК ОЛГАНИ\nФАРГОНА АБРАМДАН КЙТИЛГАНИ РОСТ БУЛСИН\n28 июл 20:58:19\n28 июл 18:07:59\nHaqiqatan bu bola 1 yilga yaqin Real Madridni akademiyasida top surgan. Man shaxsan feyzbuk orqali gaplawganman. Nme hamma faqat ustidan kuladi? Har qanday soz bitta ogizdan ciqadi. Omad tilaw kere boldi\n28 июл 00:22:44\n2009-2010-yilda Sport kanalidagi Xabarlarni ko'rib o'tirsam pastdagi titrda "Real Madrid Muzaffar Muzaffarov bilan shartnoma tuzishi mumkin" degan xabar o'tib ketgan edi. Rossa kulgandim))\n27 июл 22:59:47\nПуперлигада қайсидир йили қайсидир уйинда рақиб каманда штраф тепаятганда Я СЗАДИ деб сариққа буялган шумида ё адашдимми. Узи бизда хамма питбол мураббиийларини уғли шунақа "иқтидорли" булади\n27 июл 22:29:13\nШу Музаффар "миллион" грухини собик азоси Ахмадга роса ухшайди\nAhmad Ahmadovgami )))\n27 июл 22:29:11\nГирт эртакчи бобоку бу\n27 июл 22:27:59\nКулгиликку испанлар бошига урадими сани тентак\n27 июл 22:19:38\nБир арава лой бу Музаффар уйинини курганман зур буса Отаси билан тенг Металлургдан кетмасди\n27 июл 21:12:27\n27 июл 20:55:01\nHa ota-o'g'il deyilarmidi. Hullas bo'lganimiz shu.


Ҳозирги кунда бу ерда амалга оширилаётган бунёдкорлик ва ободонлаштириш ишларининг кўлами кенг, суръати юксак. Энг муҳими, ана шу беқиёс янгиланишлар одамларни эзгу мақсадлар атрофида жипслаштириб, кўнгилларида фахру ифтихор, қувончу сурур ҳисларини жўш урдираяпти, эртанги кунга бўлган ишончини янада мустаҳкамлаётир.\nВилоят маркази — Термиз шаҳридаги ўзгаришларни айтмайсизми?! Унинг бугунги -жамолини кўриб кўз қувнайди. Ҳар маҳаллада — қурилиш, ҳар гузарда — кўкаламзорлаштириш. Хонадонлардаги тотувлик, барака бутун кентга файзу тароват бахш этиб тургандек, гўё.\nДарҳақиқат, кейинги йилларда Термизда замонавий шаҳарсозлик анъаналарига мос кўплаб ижтимоий соҳа объектлари бунёд этилди. Аэропорт, темир йўл вокзали модернизация қилинди. Султон Саодат, Навоий, Истиқлол, Баркамол авлод кўчаларида муҳташам тураржойлар қад ростлади. Ҳудуд марказида жаҳон андозаларига мос янги деҳқон ҳамда буюм бозорлари фойдаланишга топширилди. Албатта, буларнинг барчаси — халқимиз турмуш фаровонлиги, саодати, ёрқин келажаги учун! Зеро, келгуси авлодларга биздан озод\nва обод Ватан қолсин, деб таъкидлайди Юртбошимиз. Янгидан қурилган умумтаълим мактаблари, касб-ҳунар коллежлари, академик лицейлар, “Сурхон” спорт мажмуаси, Ёшлар маркази, “Бахт уйи” каби иншоотларда яратилган қулайликлар мисолида бунга яна бир карра иқрор бўламиз. Қолаверса, ўтган йили шаҳарнинг шимолий қисмида ёш оилалар учун 64 хонадондан иборат “Камолот” уйи қурилиб, эгаларига топширилди. Ҳадемай, бундай бахтдан масрур ёш оилалар сони яна икки баробар ортиши кутилаяпти. Шу билан бирга, Термиз давлат университети янги қиёфа касб этди, унинг ҳудудида кўп қаватли ўқув бинолари, спорт мажмуаси, ахборот-ресурс маркази, 400 ўринли талабалар тураржойи барпо қилинди. Айни пайтда университет қошида Ўзбекистон Республикаси Вазирлар Маҳкамасининг қарорига биноан, “Амударё” спорт-соғломлаштириш маркази ҳам бунёд этилаяпти.\nПрезидентимизнинг 2015 йил 22 майдаги қарори асосида тасдиқланган 2015 — 2017 йилларда Сурхондарё вилоятининг йўл-транспорт, муҳандислик-коммуникация ва ижтимоий инфратузилмасини янада ривожлантириш чора-тадбирлари дастури Термиздаги янгиланишларни навбатдаги босқичга кўтармоқда. Шунга мувофиқ, ҳудуд қиёфасига мос яшил майдонлар, хиёбонлар, автомобиль йўлларини барпо этиш, мавжудларини реконструкция қилиш, йўл-транспорт, муҳандислик-коммуникация, ижтимоий соҳа ҳамда бозор инфратузилмасини тубдан такомиллаштириш, экологик муҳитни яхшилаш, уй-жой фондини кенгайтириш борасида яхлит чора-тадбирлар ҳаётга татбиқ этилаётир.\nМуҳими, уларнинг ҳар бири маҳаллий иқлим шароитлари, санитария ҳамда хавфсизлик талаблари, аҳоли турмуш тарзи ва яна кўплаб мезонлар ҳисобга олинган ҳолда, замонавий технологиялар, сифатли қурилиш материаллари асосида тикланаяпти. Кўп қаватли иморатлар ҳовлисида боғ ҳамда хиёбонлар, гулзорлар, фавворалар, болалар ўйин майдончалари ташкил этилаётир. Қисқаси, аҳолининг фаровон ҳаёт кечириши учун зарур барча қулайлик муҳайё қилинмоқда.\nЭътиборлиси, эзгу ишлар дебочаси ҳозирданоқ кўҳна шаҳар чиройига чирой қўшиб, уни янада яшнатиб, яшартириб юборди. Эрамизгача бўлган V асрда асос солинган Термиз истиқлолдан кейинги ўтган қисқа давр — йигирма беш йил ичида асрларга татигулик ўзгаришларга юз тутаётир. Бу эса, ўз навбатида, дунё аҳли, чет эллик олимлар, экспертлар ва сайёҳлар эътиборини жалб этаяпти. Натижада уларда бу гўзал кентни келиб кўришга бўлган иштиёқ тобора кучайиб бормоқда. Ҳар йили шаҳарга Франция, Япония, Германия, Хитой, Италия, АҚШ, Швейцария, Ҳиндистон, Швеция каби мамлакатлардан кўплаб меҳмонлар ташриф буюраётгани сўзимиз тасдиғидир. Зеро, истиқлол шарофати билан тарих тилсимлари яширинган қадамжолар эшиклари улар учун кенг очилиб, кўҳна битиклари, осориатиқаларидан баҳра олиш имконини берди. Пировардида замонавий меҳмонхоналар, кемпинглар, хизмат кўрсатиш шохобчалари, туризм объектлари сони йилдан-йилга кўпаймоқда.\n— Ҳукуматимиз томонидан 2014 — 2016 йилларда туризмни ривожлантириш бўйича тасдиқланган мақсадли дастурга кўра, ҳозир вилоятда 16 та тарихий-маданий ёдгорлик мукаммал таъмирланаяпти, — дейди “Ўзбектуризм” Миллий компаниясининг вилоятдаги вакили Шуҳрат Ибрагимов. — Уларнинг ўнга яқини айнан Термиз атрофида жойлашган. Қоратепа, Қирққиз, Кокилдорота, Султон Саодат, Зурмала, Фаёзтепа, Кампиртепа, Саид Оталиқ мадрасаси, Жарқўрғон минораси ва бошқа ноёб архитектура иншоотларининг асл қиёфасини тиклаш бўйича чора-тадбирлар олиб борилмоқда. Туризм инфратузилмаси босқичма-босқич такомиллаштирилиб, шаҳар меҳмонларига маданий, транспорт, савдо, ахборот хизматлари кўрсатиш тизими тубдан яхшиланаяпти, тарихий иншоотлар жойлашган манзиллардаги муҳандислик-коммуникация тармоқлари модернизация қилинмоқда. Денов, Термиз, Қумқўрғон, Узун ва бошқа туманларда замонавий меҳмонхоналар қурилиб, “Термиз — Денов”, “Термиз — Бойсун” ва “Термиз — Музработ” янги сайёҳлик йўналишлари ташкил этилди. Экотуризм, этнотуризм ривожлантирилиб, саёҳатлар дастури бойитилаётир.\nЮртга меҳр-муҳаббат, мустақиллик неъматлари учун шукроналик туйғуларига йўғрилган фаровонлик, бунёдкорлик, яратувчанлик туйғуси кўкламнинг айни шу паллаларида янада авжига чиқиб, мамлакатимиз жанубидаги қурилиш ва ободонлаштириш ишлари суръати, унда астойдил енг шимариб, белини маҳкам боғлаб иштирок этаётган фидойи инсонларнинг кўтаринки руҳию мамнун қиёфаларида яққол намоён бўлаётир.\nҚадимий обидалар билан ёнма-ён барпо этилаётган замонавий меъморчилик иншоотлари, кўркам боғу роғлар, кенг ва равон кўчалар... Буларнинг сеҳру салобати, ҳусну жозибаси ҳар қандай кишини ўзига мафтун этади. Зотан, муаззам Термизнинг бугунги қиёфаси ана шундай!\nШомурот ШАРАПОВ ва Ҳасан ПАЙДОЕВ олган суратлар.\nМазкур рукндаги бошқа мақолалар: « Оила мустаҳкам бўлса — жамият барқарор\tМалакали мутахассислар »


Моуриньо жамоа футболчиларидан бирини агентига қулоқ солмасликка чақирди\n18:48 / 01.01.2017\n«Манчестер Юнайтед» жамоаси бош мураббийи Жозе Моуриньо «Мидлсбро»га қарши ўйинда гол урган франциялик ҳужумчи Антони Марсиял билан боғлиқ вазият ҳақида сўз юритди.\n«Марсиялга яхши шароитлар қилиб берилган. Унда шу жамоада дунёнинг энг юқори савияли футболчилари қаторига чиқиш имконияти мавжуд. У майдонга тушади, вазиятлар яратади ва голлар уради. У курашчи. У кайфияти яхши бўлганида жуда кучли ўйин кўрсатади. Мен Антони – талант эканини биламан.\nМарсиял агентига эмас, менга қулоқ солиши керак. У ҳар куни машғулотлар вақтида мени яхшилаб тинглаши керак. Мен у янада кучайишинигина ўйлайман.\nМхитарян билан вазиятни олайлик. Унинг агенти менга қўнғироқ қиларди ва дерди: «Мхитарян сенинг ёнингда янада яхши футболчига айланади. У билан ишлашни давом эттир».\nАнтони ҳақида эса мен ҳар куни газеталарда турли гапларни ўқийман: «Марсиял «Севилья»га ўтади», «Марсиял ижарага берилади», «Марсиял жамоадаги ўрнидан норози» ва ҳоказо. Лекин у фақат менга қулоқ солиши лозим», – дея португалиялик мутахассиснинг сўзларини келтирган BBC Sport.\nБироз олдинроқ футболчининг агенти Филипп Ламболи «Севилья»дан берилган таклиф кўриб чиқилаётгани ҳақида гапирганди. Ушбу футболчини сотиб олишга АПЛдаги жамоалар, хусусан, «Севилья» ҳам қизиқиш билдирган.


Коронавируснинг турли штаммларига қарши «Супер антитанача» топилди - EFFECT.UZ\n. 22:20 | 16.07.2021\nАмерикалик олимлар коронавирус турларига қарши янги «антитело» топдилар. Бу ҳақда «Nature» журналига таяниб, «РИА Новости» хабар берди.\nМаълум қилинишича, Вашингтон штатида жойлашган Сиетл шаҳрининг саратон тадқиқотлари маркази биокимёгари Тайлер Старр бошчилигидаги бир гуруҳ олимлар нафақат SARS-CoV-2 турларига қарши, балки бошқа коронавирус турлари билан ҳам кураша оладиган антикор топганлар. Мутахассислар SARS-CoV-2 ёки SARS-CoV юқтирганлардан ажралган 12 та антикорни ўрганишган.\nУшбу тажриба учун олимлар вирус гуруҳларидан COVID-19 ва бошқа инфекцияларнинг турли хил вариантлари, минглаб мутациялари рўйхатини тузганлар. Аниқланган антикорлардан бири (S2H97) шу каби барча қўзғатувчиларнинг доменларига бирикиб, уларнинг тирик ҳужайраларида нейтраллашишга қодир. Бу ҳомяк (оғмахон) билан ўтказилган тажрибалар давомида маълум бўлган.\nШунингдек, тадқиқот муаллифлари ҳозирги вазиятда универсал антикорга эҳтиёж борлигини айтганлар.\n“Сабаби, вакциналар мавжудлигига қарамай инфекция мутацияга учрашда давом этмоқда. Ҳозирча S2H97 янги штаммлардан ҳимоя қила олади, деган фикрни айтиш мумкин эмас, аммо ‘супер антитело' топилиши инсониятни бошқа вирус мутацияларига қарши курашишга тайёр қилиши керак”, дейилади хабарда.\nЖССТ маълумотларига кўра, дунёда 188,1 миллион вирус билан касалланиш ҳолати аниқланган. Жонс Хопкинс Университетининг статистик маълумотлари бўйича эса уларнинг сони 189 миллионга яқинлашмоқда. Тўрт миллиондан ортиқ бемор вафот этган. Энг қийин вазият АҚШ, Ҳиндистон ва Бразилияда.\nTeglar:COVID-19, tadqiqot, антитело, Коронавирус


Наманганда ҳоким ўринбосарларига «Нексия-3» топширилди\n16.02.2018 09:28 0 638\nФото: Наманган вилоят ҳокимлиги\nЎзбекистонда давлат идоралари ходимларига қулай меҳнат шароитлари яратиш борасида қатор ислоҳотлар амалга оширилмоқда. Наманган вилояти шаҳар ва туманлар ҳокимларининг ижтимоий масалалар билан шуғулланувчи ўринбосарларининг фаоллиги, ташаббускорлигини янада ошириш мақсадида уларга хизмат машиналари ажратилди.\nШу муносабат билан ташкил этилган маросимда вилоят ҳокими Хайрулло Бозоров иштирок этди ва нутқ сўзлади. Бу ҳақда вилоят ҳокимлиги ахборот хизмати хабар берди.\nШундан сўнг Наманган шаҳри ва туманлар ҳокимларининг ёшлар сиёсати, ижтимоий ривожлантириш ва маънавий-маърифий ишлар бўйича ўринбосарларига «Нексия-3» автомашиналари калитлари тантанали равишда топширилди.\nАвто 24/05, 22:46


Видео: Microsoft ўзининг илк Android-смартфонини ишлатиб кўрсатди! - Terabayt.Uz\nMicrosoft корпорацияси ўзининг мобил операцион тизимидан воз кечгач, иловалар ишлаб чиқишга асосий эътиборни қаратган эди. Ниҳоят, у ўзининг Android тизимли биринчи смартфонини тайёрлади.\nЎҚИНГ: Қандай қилиб Microsoft’дан 20 000 доллар ундириш мумкин?\nMicrosoft Surface Duo деб номланувчи ушбу қурилма иккита экранга эга бўлиб, модификацияланган Android тизими бошқаруви остида ишлайди. Унинг экранларида бир вақтнинг ўзида иккита турли иловадан фойдаланиш ёки битта дастурнинг ўзини иккита экранга ёйиб чиқариш мумкин. Намуна тарзида Google Maps харитасини очиб кўрсатишган: уни олдин битта дисплейда ишлатиб, кейин иккитасига ёйишган.\nЭкранларнинг ромлари туфайли, Surface Duo битта иловани иккита дисплейда акс эттирганида тасвир ўртадан ажралиб қолади. Шу сабабли бу режимда, масалан, фильм томоша қилиб бўлмайди. Лекин роликни бир экранда қўйиб, иккинчисида бошқа ишларни қилишга бу қурилма жуда қулай.\nSurface Duo иккита 5,6 дюймлик дисплейга эга, улар худди ноутбук каби бир-бирининг юзига ёпилади. Очилган ҳолатида эса гаджет диагонали 8,3 дюймлик экранли планшетга айланади, фақат ўртада ром уларни ажратиб туради. Бу – Microsoft корпорацияси 2016 йили Nokia мобил бизнесини сотиб олганидан буён чиқарган биринчи Android-смартфондир.\n#Android #Microsoft #Android смартфон #Планшет #Microsoft Surface Duo


САВОЛ: Намозда қўллар боғланганида, албатта, бир-бирига тегиб туриши шартми? Кўйлак ёки тўннинг енги устидан қўл боғласа ҳам бўладими?\nЖАВОБ: Ҳазрат Али каррамаллоҳу важҳаҳу: “Намозхон намозда ўнг қўлини чап қўли устига қўйиб (киндиги остида) тутиб туриши суннатдандир”, деганлар. Машойихлар унинг тартиби бундай дейишган: ўнг қўл кафтининг ич қисми чап қўл кафти устига қўйилади ҳамда бош ва жимжилоғи билан чап қўлнинг бўғими ушланади (“Раддул муҳтор”). Демак, кўйлак ва тўн енги устидан қўл “боғлаш” суннатга хилофдир.\nСАВОЛ: Имомга иқтидо қилган киши намозда имом билан бирга қироат қиладими?\nЖАВОБ: Ибн Аббос розияллоҳу анҳумо Набий соллаллоҳу алайҳи ва салламдан ривоят қилади: “Имом хоҳ махфий, хоҳ жаҳрий ўқисин, унинг қироати сенга кифоя қилади” (Имом Дорақутний, “Сунан”). Имомга иқтидо қилган киши қироат қилмайди. Намоз қироати хоҳ жаҳрий (шом, хуфтон, бомдод), хоҳ махфий (пешин, аср) бўлсин, имомнинг қироати иқтидо қилувчилар учун кифоядир.\nСАВОЛ: 65 ёшдаман, белимдан оғир тиббий амалиёт ўтказдим. Умуртқам силжиб, белим металл мослама билан маҳкамланган. Ҳозир намозларни ўтирган ҳолда ўқияпман. Шу тўғрими?\nЖАВОБ: Бемор тик туришга кучи етмаса, намозни ўтириб руку ва сажда қилиб ўқийди (“Ҳидоя”). Шунингдек, киши тик турса касалининг ортишидан қўрқса ёки соғайишининг кечикиш хавфи бўлса ёхуд боши айланса, намозини ўтириб ўқийди (“Табйин”).\nКиши бироз муддат туришга қодир бўлса, кучи етганича туриб намоз ўқиши лозим. Мисол учун, бир киши фақат такбири таҳрима айтиш миқдорича тик туришга кучи етса, у такбири таҳримани тик туриб айтиши шарт. Сўнг намознинг қолган рукнларини ўтириб адо этади. Шамсулаимма Ҳалвоний: “Кимки ундай қилмаса, унинг намози қабул бўлмай қолишидан қўрқаман”, деган (“Хулоса”).\nШунингдек, бир кишига ёки нарсага таяниб тик туришга қодир одам намозни таяниб тик туриб адо этиши керак (“Фатовойи Оламгирия”).\nСАВОЛ: Мендан 76 ёшли аммам қарз олгандилар. Аммо кексалик сабаблими, мендан пул олганларини эслай олмаяптилар. Мен пулни гувоҳлар иштирокида берган эдим. Шу масалада ўртамизда бироз дилхиралик бўлиб турибди. Қандай йўл тутишимни маслаҳат берасиз?\nЖАВОБ: Аммангизга: “Сизга фалон кишилар ҳузурида қарз берган эдим”, деб мулойимлик билан тушунтиринг. Борди-ю кексалик сабабли берган қарзингизни эслолмасалар ёки шароитингиз кўтарса, қарзингиздан кечсангиз, қариндошлик ришталарини мустаҳкамлаган ва эҳсоннинг энг афзалини қилган бўласиз. Зарра миқдорича яхшиликни ҳам мукофотсиз қолдирмайдиган Парвардигори олам, шубҳасиз, бу мурувватингизни муносиб тақдирлайди – ўша маблағингизни камида бирига ўн баробар қилиб қайтаради ва икки дунёда ҳам даражангизни баланд қилади, иншоаллоҳ.\nСАВОЛ: Бир киши вафот этса, яқинларидан бири унинг қарзларини бўйнига олганидан кейин жаноза намози ўқилади. Яқинда бир қўшним вафот этди. Қарз берган одам гувоҳлар билан қарзини сўраб келганда, марҳумнинг ўғли отам бизга бу ҳақда ҳеч нарса демаган, деб туриб олди. Шариатимизда улар қилган иш тўғрими?\nЖАВОБ: Динимизда киши оламдан ўтса, ундан қолган мулкни кафани ва дафн этишга, кейин олган қарзларини тўлашга сарфлаш белгилаб қўйилган. Сўнг ортгани меросхўрлар орасида тақсимланади (“Фатовойи Оламгирия”). Жаноза олдидан сўралганда, марҳумнинг қарзларини зиммасига олган яқини қарзини ўз ёнидан тўламайди. Ҳатто у марҳумнинг фарзанди бўлса ҳам. У ўлганнинг қарзи қолдирган молидан тўланишига масъул бўлади, холос. Шундай экан, вафот этган кишидан қолган мол дафн харажатларидан ортмай, қарзини тўлашга етмаса, яқинлари унинг қарзини ўз ёнидан тўлашга мажбур эмас. Агар тўласалар, бу улар учун фазл ва марҳум учун енгиллик бўлади.\nСАВОЛ: Уйимиз билан бир девор фермер хўжалиги бор. Ҳашаротларга қарши курашиш учун тез-тез экинларига заҳарли дори сепишади. Бунинг таъсирида кўзимиз ёшланади, бурнимиз ачишади, фарзандларимизнинг соғлигига зарар қилмоқда…\nЖАВОБ: Ҳақиқатан, сиз айтгандай бўлса, биринчи навбатда, маҳалла идорасига, ҳудудингизга масъул тиббиёт ходимларига ёки атроф-муҳит муҳофазаси ходимларига мурожаат қилишингиз лозим.\n«Ҳидоят» журналининг 2019 йил, 10-сонидан